
Η εκϋογή Σημίτη 


ΜΕΓΑΛΗ 

ΔΗΜΟΚΡΑΤΙΚΗ 


ΝΙΚΗ 


Απροσδόκητη ήττα των ρωσόδουΑων 


Η άνοδος του Σημίτη στην πρω¬ 
θυπουργία είναι ένα από τα ση¬ 
μαντικότερα, ίσως το σημαντικό¬ 
τερο πολιτικό ζήτημα από το τέ¬ 
λος της δικτατορίας. 

Αυτό που εδώ έχει σημασία δεν 
είναι τόσο ο πολιτικός χαρακτή¬ 
ρας του ίδιου του Σημίτη, αλλά 
το τι εκπροσωπεί η εκλογή του. 

Η πολιτική ανάλυση της δεκά¬ 
ρας ψάχνει να βρει την εξήγηση 
στο παρασκήνιο της εκλογής, δη¬ 
λαδή στις κινήσεις των εκπροσώ¬ 
πων των βασικών υποψηφίων και 
των ηγετών των βασικών πολιτι¬ 
κών ρευμάτων μέσα στην Κ. Ομά¬ 
δα του ΠΑΣΟΚ. Ο αρχιπράκτο- 
ρας Λαλιώτης, πολιτικό στέλεχος 
πρώτου μεγέθους ο ίδιος, κάλεσε 
τους πολιτικούς συντάχτες να εμ¬ 
βαθύνουν στις αναλύσεις τους. 
Αυτή ήταν μια ολόσωστη προτρο¬ 
πή. 

Πραγματικά, η εκλογή Σημίτη 
είναι η καίρια στιγμή της πολιτι¬ 
κής ιστορίας του ΠΑΣΟΚ και, συ¬ 
νακόλουθα, της μεταδικτατορικής 
περιόδου. Είναι η στιγμή μιας ι¬ 
στορικής εκδίκησης. Πρόκειται 
για την εκδίκηση του δημοκρατι¬ 
σμού που υπήρχε μέσα στο ΠΑ¬ 
ΣΟΚ πάνω στη μεγάλη επιχείρη¬ 
ση εισοδισμού που μεθόδευσε ο 
άνθρωπος της ρώσικης υπερδύνα- 
μης Παπανδρέου από τα μέσα κιό¬ 
λας της δεκαετίας του ’60. 

Το σχέδιο του Παπανδρέου ή¬ 
ταν ιδιοφυές και εκτελέστηκε με 
τον πιο αριστοτεχνικό και ταλα¬ 
ντούχο τρόπο. Ο Παπανδρέου, 
γέννημα της μεγαλοαστικής τά¬ 
ξης και ταυτόχρονα τροτσκιστής- 
πράχτορας, χρησιμοποίησε την 
ιδιορυθμΐα του να είναι κληρονό¬ 
μος του ονόματος ενός ηγέτη της 
αστικής τάξης για να κάνει τον 
πιο αποδοτικό εισοδισμό. Όχι δη¬ 
λαδή τον εισοδισμό που βλέπει έ¬ 
τοιμο ένα κόμμα και επιδιώκει να 
αλώσει την ηγεσία του, αλλά τον 
εισοδισμό που συγκροτεί πολιτι¬ 
κά ένα ρεύμα, ή καλύτερα ένα ά¬ 
θροισμα ρευμάτων ιστορικά και 


κοινωνικά αναγκαίων που βασι¬ 
κά τού είναι ξένα, και που παίρ¬ 
νει εξαρχής την ηγεσία τους. Ο 
Παπανδρέου έγινε εξαρχής αρχη¬ 
γός εκείνου που ιστορικά εμφα¬ 
νίστηκε σα δημοκρατική παράτα¬ 
ξη της αστικής τάξης και δούλε¬ 
ψε μεθοδικά, ώστε να εξασφαλί¬ 
σει τη διαφθορά της, την υποταγή 
της και τη σταδιακή κίνησή της 
ενάντια στην πρόοδο. Τα όρια αυ¬ 
τής της δραστηριότητας εμφανί¬ 
ζονται σήμερα με τον ταυτόχρο¬ 
νο πολιτικό θάνατο του Πα¬ 
πανδρέου και την άνοδο του Ση¬ 
μίτη στην πρωθυπουργία. 

Η επιχείρηση διαφθοράς πραγ¬ 
ματοποιήθηκε πάνω στο απέραντο 
πολιτικό σώμα της προδιχτατορι- 
κής Ένωσης Κέντρου, όπως δια¬ 
μορφώθηκε μετά το πέρασμά του 
από την κόλαση της διχτατορίας 
και την ανάσταση του Πολυτε- 


Ο Λαλιώτης ισχυρίζεται ότι ψή¬ 
φισε Σημίτη και στους δυο γύρους, 
ενώ οι δικοί του διέρρευσαν ότι 
ψήφισαν Τσοχατζόπουλο στον 
πρώτο γύρο και Σημίτη στο δεύ¬ 
τερο. Έτσι, καθιερώθηκε στον Τύ¬ 
πο και σε όλα τα κανάλια η άπο¬ 
ψη ότι ο Λαλιώτης έδωσε τη νί¬ 
κη στο Σημίτη με την αριστοτε¬ 
χνική δήθεν ταχτική του να “α¬ 
δειάσει” τον ικανό Αρσένη στον 
πρώτο γύρο και να ξεμπερδέψει 
εύκολα με τον αδύναμο Τσοχα¬ 
τζόπουλο στο δεύτερο. 

Αυτή η θεωρία επιτρέπει στο 
Λαλιώτη να διεισδύσει μέσα στο 
στρατόπεδο του Σημίτη, ενώ ταυ¬ 
τόχρονα εμφανίζει τη νίκη Σημί¬ 
τη σα μια ίντριγκα, στρέφοντας έ¬ 
τσι ακόμα περισσότερο ενάντιά 
του τους δύο άλλους αντιπάλους 
του. 

Όσοι ξέρουν τον πολιτικό ρόλο 


χνείου. Έτσι πρόκυψε εκείνο το 
παρδαλό σύμφυρμα δημοκρατίας, 
αντικομμουνισμού, δημαγωγικού 
αντιδεξιισμού, αλλά και μικροα¬ 
στικής αριστερός και ενστιχτώ- 
δικου δημοκρατικού αντιιμπερια- 
λισμού: το ΠΑΣΟΚ. 

Από πρακτική άποψη οι εισο- 
διστές υποχρεώθηκαν να συ- 
γκρουστούν και να εξολοθρεύσουν 
καταρχήν τον αντίθετό τους πό¬ 
λο, την καρδιά δηλαδή της αρι¬ 
στερής συνείδησης αυτού του σώ¬ 
ματος, που ήταν η Δημοκρατική 
Άμυνα με επικεφαλής το Σάκη 
Καράγιωργα. 

Αυτή ήταν η στρατηγική μάχη 
της άνοιξης του 1975, στην οποία 
διέπρεψε και αναδείχθηκε σε δε- 
ξΐ χέρι του Παπανδρέου ο Κ. Λα¬ 
λιώτης. Οργανωτής τραμπούκων, 
κλακαδόρων, εισβολέων σε γρα¬ 
φεία, αρχηγός του χειρότερου λού- 


του Λαλιώτη δεν μπορούν να πι¬ 
στέψουν ότι ο αρχηγός της ρώσι¬ 
κης ομάδας ψήφισε τον πιο ορκι¬ 
σμένο εχθρό του, δηλαδή την Ευ¬ 
ρώπη, και όχι τον πιο επιρρεπή 
στο “ορθόδοξο τόξο” προστάτη 
των ρωσόδουλων και παλιό τους 
σύμμαχο Τσοχατζόπουλοκαι στις 
δύο ψηφοφορίες. Και η ανάλυση 
και τα γεγονότα οδηγούν στο ί¬ 
διο συμπέρασμα. 

Πρώτο: Ο υποτιθέμενος αριστο¬ 
τεχνικός ελιγμός Λαλιώτη απο¬ 
δείχνεται μια τυχοδιωκτική 
μπούρδα, αν σκεφτεΐ κανείς ότι με 
την υποστήριξη του Τσοχατζόπου- 
λου στον πρώτο γύρο λίγο έλει- 
ψε να αποκλειστεί ο Σημίτης α¬ 
πό το δεύτερο. Αν ο Σημίτης έ¬ 
παιρνε, για παράδειγμα, 70 ψή¬ 
φους στην πρώτη ψηφοφορία, αν 
δηλαδή ήταν άνετος συμμέτοχος 
στη δεύτερη, τότε θα είχε νόημα 


μπεν του ΠΑΣΟΚ ο Λαλιώτης 
τσάκισε το ηθικό της Δημ. Άμυ¬ 
νας και ο Παπανδρέου μπόρεσε 
να τη διαγράψει σχεδόν στο σύ¬ 
νολό της. Ο Σημίτης ήταν ο αμυ- 
νΐτης που έμεινε στο ΠΑΣΟΚ. Α¬ 
νεξάρτητα από τη συνείδησή του 
και τις προθέσεις του, ανεξάρτη¬ 
τα από τους οπορτουνισμούς και 
τους συμβιβασμούς του μέσα στο 
ΠΑΣΟΚ, ο ρόλος του ήταν να η- 
γηθεί της αντίστροφης διαδικασί¬ 
ας, της εκδίκησης. 

Μιλάμε για μια διαδικασία και 
όχι για ένα προσωπικό πείσμα, ε¬ 
πειδή την εκδίκηση την παίρνει 
τώρα ένα ολόκληρο μέτωπο μέσα 
στο ΠΑΣΟΚ. 

Ο Σημίτης δε θα ήταν τώρα τί¬ 
ποτα αν δεν είχε εκφράσει τη συλ¬ 
λογική εκδίκηση της Κοινοβου¬ 
λευτικής Ομάδας. Στην Κοιν. Ο¬ 
μάδα είναι ισχυρή η επιβίωση του 


να πριμοδοτηθεί ο πιο ακίνδυνος 
αντίπαλός του για να μην μπει στο 
δεύτερο γύρο ο πιο επικίνδυνος. 
Έτσι όμως όπως ήταν “σφιχτή” η 
πρώτη ψηφοφορία, κανείς οπαδός 
του Σημίτη δε θα τόλμαγε να σκα¬ 
ρώσει μια τέτοια μακιαβελική α¬ 
κροβασία. Ιδιαίτερα όταν ούτε ο 
χειρότερος συνωμότης δε θα ήταν 
σε θέση να ξέρει την ακριβή πρό¬ 
θεση αυτής της σκουριασμένης 
και παραπεταμένης μάζας αν¬ 
θρώπων, που είναι τα μισά μέλη 
της Κ. Ομάδας. 

Λεύτερο: Η κατοπινή επιχειρη¬ 
ματολογία Λαλιώτη γιατί ψήφι¬ 
σε Σημίτη (όπως την ανέπτυξε 
στον Ευαγγελάτο του Σκάι το 
βράδυ της επόμενης μέρας) δεν εί¬ 
χε ουσιαστική βάση. 

Ισχυρίστηκε δηλαδή ο Λαλιώ¬ 
της ότι ψήφισε Σημίτη όχι επειδή 
ήταν καταλληλότερος από τους 


παλιού Κέντρου όχι από την ά¬ 
ποψη των προσώπων, αλλά από 
την άποψη της πολιτικής λειτουρ¬ 
γίας και ιδεολογίας. Η ΚΌ. είναι 
η επιβίωση του αστικού δημοκρα¬ 
τικού κοινοβουλευτισμού μέσα σ’ 
ένα ΠΑΣΟΚ που ο εισοδιστής με¬ 
τέτρεψε σταδιακά σε κόμμα- κρά¬ 
τος, σε κόμμα δηλαδή που συγκέ¬ 
ντρωνε στα χέρια του την πολι¬ 
τική εξουσία σε βάρος όλης της 
υπόλοιπης αστικής τάξης. 

Έτσι, το κοινοβούλιο γινόταν 
μόνο μια ενοχλητική τελετουργί¬ 
α που υποβάσταζε την κομματι- 
κή-κρατική διαχείριση. Ο Παπαν¬ 
δρέου φρόντισε πάντα να ποδο¬ 
πατήσει κυρίως τη δίκιά του κοι¬ 
νοβουλευτική ομάδα, που έπρεπε 
να είναι μια απλή υπηρέτρια της 
κομματικής ή, καλύτερα, της πρω- 

συνεχεία στη σελ. 2 


άλλους, αλλά γιατί μ’ αυτόν τον 
τρόπο ήθελε να καταργήσει τις 
διαχωριστικές γραμμές μέσα στο 
ΠΑΣΟΚ. Αυτή ήταν πολιτική ο¬ 
μολογία ότι ο ίδιος ήταν σε ένα 
άλλο πολιτικό ρεύμα από αυτό 
του Σημίτη, δηλαδή ομολογία κυ- 
νικού προσεταιρισμού του νικη¬ 
τή. Όμως μια τέτοια ταχτική μπο¬ 
ρεί να καθορίσει την κίνηση της 
ψήφου ενός ανθρώπου, αλλά όχι 
την ψήφο μιας ομάδας. Ο Λαλιώ¬ 
της αποδείχνεται σαν κοινός α¬ 
πατεώνας όταν αρνείται ότι 
διαθέτει ομάδα στο ΠΑΣΟΚ. Α¬ 
σφαλώς μια ομάδα δε θα μπορού¬ 
σε ποτέ να ψηφίσει μια άλλη μό¬ 
νο και μόνο για να καταργήσει 
τις διαχωριστικές γραμμές. 

Τρίτο: Η στάση και η έκφραση 
των στενών του συμμάχων Τζου- 

συνέχεια στη σελ. 2 


Ο ΛΑΛΙΩΤΗΣ ΚΑΙ Η ΔΕΥΤΕΡΗ 

ΨΗΦΟΦΟΡΙΑ 

συνέχεια από τη σελ. 1 

θυπουργικής διχτατορίας, την ο¬ 
ποία κατοχύρωσε συνταγματικά. 
Στη συνέχεια κατ’ εικόνα και 
καθ’ ομοίωση της Κ.Ο. του ΠΑ- 
ΣΟΚ μετέτρεψε σε βουβό όργανο 
και την Κ. Ομάδα της ΝΔ, ανε¬ 
ξάρτητα από τους ρόλους της α¬ 
ντιπολίτευσης ή της συμπολίτευ¬ 
σης που τα δύο κόμματα έπαιζαν. 

Από την άποψη της πραχτικής 
και της ιδεολογίας οι εισοδιστές 
επιχείρησαν να μετατρέψουν το α- 
στοδημοκρατικό ρεύμα που καβά- 
λησαν σε ένα ομοίωμα του μικρού 
αριθμητικά κόμματος που ουσια¬ 
στικά εκπροσωπούσαν, του σο- 
σιαλφασιστικού ψευτοΚΚΕ. Οι 
ρωσόδουλοι Παπανδρέου, Λαλιώ- 
της κ.λπ ήταν πάντα το προχω¬ 
ρημένο απόσπασμα του σκληρού 
αυτού πολιτικού πραχτορείου της 
Ρωσίας, και εργάστηκαν πάντα 
για τη δίκιά του γραμμή και για 
την πολιτική ενότητα μαζί του 
(σήμερα αυτή η γραμμή έχει πά¬ 
ρει τη μορφή της συμμαχίας με την 
ευρωπαϊκή μεταμφίεση των Κνι- 
τών, που ονομάζεται ΣΥΝ). 

Όποια όμως μορφή και να πά¬ 
ρει ο σοσιαλφασισμός, το χαρα¬ 
κτηριστικό του είναι μια δεξιά 
γραμμή που συνδυάζεται με την 
κομματική ομοφωνία, δηλαδή η α¬ 
στική γραμμή δίχως ρήγματα, ε¬ 
πειδή όλοι πρέπει να υποτάσσο¬ 
νται στη διχτατορία μιας μειοψη¬ 
φίας. Αυτός είναι ο φασισμός. Αυ¬ 
τό ήταν το ΠΑΣΟΚ που ονειρεύ¬ 
τηκε ο Παπανδρέου. 

Ήταν λοιπόν φυσικό που η με¬ 
γαλύτερη αντίσταση του ΠΑΣΟΚ 
στην υπομονετική επιχείρηση εκ- 
φασισμού του, που κράτησε δεκα¬ 
ετίες, εκδηλώθηκε από την Κ. Ο¬ 
μάδα όταν ενώθηκαν σε μια στιγ¬ 
μή τρεις παράγοντες: Πρώτο, ο αρ- 
χιτραμπούκος ήταν μισοπεθαμέ¬ 
νος, δεύτερο, το άρθρο 38 του Συ¬ 
ντάγματος φούσκωνε τα πανιά 
της Κ.Ο. και, τρίτο, η ηθική και 
πολιτική αποσύνθεση του Παπαν- 
δρεϊσμού έπνιγε όλη τη χώρα. Τό¬ 
τε ακριβώς η Κ. Ομάδα βρήκε το 
απαραίτητο σθένος να πει το με¬ 
γάλο της “όχι” στο Εκτελεστικό 
και τους διαχειριστές της εντατι¬ 
κής μαζεύοντας τις ιστορικές 100 
υπογραφές που ζητούσαν τη σύ¬ 
γκλησή της. 

Είναι λοιπόν πολύ φυσικό που 
αυτή η Κοινοβουλευτική Ομάδα 
ψήφισε για πρωθυπουργό το Ση¬ 
μίτη. Γιατί αυτός περισότερο από 
οποιονδήποτε άλλο έκφραζε ακρι¬ 
βώς αυτό το πνεύμα χειραφέτη¬ 
σης της Κοινοβουλευτικής Ομά¬ 
δας. Ο Αρσένης δεν είχε υπογρά¬ 
ψει, κρατώντας μέχρι το τέλος μια 
διφορούμενη στάση, ενώ επέτρε¬ 
ψε στη βάση του να το κάνει, ε¬ 
νώ ο Τσοχατζόπουλος σα ρεύμα 
ήταν αντίθετος. Οι νικημένοι ρω- 
σόδουλοι εισοδιστές με επικεφα¬ 
λής τώρα το Λαλιώτη, αυτοί που 
λυσσασμένα εμπόδισαν κάθε συ¬ 
γκρότηση της Κ. Ομάδας, επιχει¬ 
ρούν να εμφανισθούν με θράσος 
σαν αυτοί που πρόσφεραν τη νί¬ 
κη, για να βρεθούν σύμφωνα με 
την αγαπημένη τους παλιά συνή¬ 
θεια μέσα στο εχθρικό τους νικη¬ 
φόρο ρεύμα. 

Η φύση λοιπόν της μάχης της 
διαδοχής, επειδή πήρε ακριβώς τη 
μορφή της εξέγερσης της Κ. Ομά¬ 


δας, οδηγούσε τις ψήφους του Αρ- 
σένη στη δεύτερη ψηφοφορία να 
πάνε πιο πολύ στο Σημίτη παρά 
στον Τσοχατζόπουλο, που προφα¬ 
νώς υποστήριξαν οι ρωσόδουλοι 
από την αρχή ως το τέλος. 

Όμως αυτή η μετατόπιση της 
δεύτερης ψηφοφορίας είχε μια άλ¬ 
λη, βαθύτερη σημασία. Κατά κά¬ 
ποιο τρόπο για να πραγματοποι¬ 
ηθεί έπρεπε να συντρίβει στην 
πράξη ένα άλλο βαθύ εμπόδιο, το 
πιο βαθύ, που ύψωσε ο Παπανδρέ¬ 
ου εδώ και 20 χρόνια για να ανα¬ 
κόψει και να αντιστρέψει μια προ¬ 
οδευτική εξέλιξη για το ΠΑΣΟΚ. 
Πρόκειται για τον εθνικισμό, και 
κύρια το σοβινιστικό αντιτουρκι- 
σμό. 

Η μάζα των ψηφοφόρων του Αρ- 
σένη έπρεπε, για να ψηφίσει το 
Σημίτη στο β’ γύρο, να εγκατα¬ 
λείψει την αντιτούρκικη πολιτι¬ 
κή στρατηγική του πρώτου, την 
κυρίαρχη στο ΠΑΣΟΚ, προς όφε¬ 
λος της πολιτικής του δεύτερου, 
πολιτικής προσέγγισης με την 
Τουρκία. Έπρεπε δηλαδή να δια- 
πράξει μια ωμή προδοσία κατά του 
Παπανδρεϊσμού. Και τη διέπραξε. 

Το μίσος για την αυλή και τα 
βίτσια του αυτοκράτορα αποδεί¬ 
χτηκε πιο ισχυρό, πιο υλικό και 
πιο συγκεκριμένο κίνητρο από το 
αφηρημένο και καθαρά ιδεολογι¬ 
κό μίσος ενάντια στην Τουρκία. 
Η Λιάνη, ο Χυτήρης, ο Παπού- 
λιας κι ο Κουλούρης ήταν όλοι 
Έλληνες, και μάλιστα Ελληνάρες, 
που αποδείχτηκαν για τη μάζα 
των εξαθλιωμένων ηθικά βουλευ¬ 
τών, αλλά και για ολάκερη τη χώ¬ 
ρα, άπειρες φορές πιο καταστρο¬ 
φικοί απ’ ό,τι το όπιο του τούρκι¬ 
κου επεκτατισμού. Έτσι μπόρεσαν 
να προχωρήσουν και να ξεσκίσουν 
τα σκιάχτρα του “Μάαστριχτ”, 
τους μύθους της “Ευρώπης των 
Λαών” και του “Διευθυντήριου 
των Βρυξελλών”, κατάφεραν να 
ποδοπατήσουν μέσα στην οργή 
τους την εθνική προδοσία που α¬ 
ποτελεί δήθεν το 4ο χρηματοδο¬ 
τικό πρωτόκολλο, ξέχασαν έστω 
για μια στιγμή τ’ αδέρφια τους 
τους Σέρβους και τους καταραμέ¬ 
νους Μακεδόνες και ψήφισαν τον 
ντροπαλό Ευρωπαίο, το “γυμνα¬ 
σιάρχη”, όπως τον αποκάλεσε α¬ 
παρηγόρητη η εθνικίστρια Κάρα- 
λη. 

Ασφαλώς εδώ έχουμε να κάνου¬ 
με με μια μακρόσυρτη πολιτική 
διεργασία. Ο καγκεμπίτης Παπαν¬ 
δρέου υπέταξε και διέφθειρε το 
ΠΑΣΟΚ όπως κανείς διαφθείρει 
έναν άνθρωπο: Πάτησε δηλαδή 
στα ελαττώματά του. Το ΠΑΣΟΚ 
είχε από την αρχή μέσα του το 
σοβινισμό του Βενιζελισμού, τον 
αθεράπευτο από το αληθινό ΚΚΕ 
εθνικισμό του ΕΑΜ, τον αντιδρα¬ 
στικό μικροαστικό αντικαπιταλι- 
σμό και τον ξενοφοβικό αντιιμπε- 
ριαλισμό μιας μάζας καταπιεσμέ¬ 
νης πραγματικά από τον ιμπερια¬ 
λισμό, που ωστόσο της έλειψε για 
χρόνια η διαπαιδαγώγηση από έ¬ 
να αληθινό κομμουνιστικό κόμμα. 
Τα είχε αυτά μέσα του, όπως είχε 
το παλιοκομματικό ρουσφέτι, την 
κρατική διαφθορά και κάθε άλλη 
εκδήλωση γραφειοκρατικής καθυ¬ 
στέρησης. 

Ο Παπανδρέου μετέτρεψε αυτά 
τα ελαττώματα σε θεσμούς και 
τους έδωσε αριστερό όνομα. Ονό¬ 


μασε, για παράδειγμα, τον εθνι¬ 
κισμό αντιιμπεριαλισμό, τον ελ¬ 
ληνικό επεκτατισμό τούρκικο, το 
ρουσφέτι κρατική μέριμνα, τη 
γραφειοκρατική διαχείριση σοσια¬ 
λιστικό μετασχηματισμό, το σα- 
μποτάρισμα των παραγωγικών δυ¬ 
νάμεων αντικαπιταλισμό ή προ¬ 
στασία του περιβάλλοντος κ.λπ 
κ.λπ. 

Έτσι, διέφθειρε και υποδούλω¬ 
σε όχι μόνο τους πρόθυμους να 
διαφθαρούν, αλλά και εκείνους 
που ήταν ανίκανοι να αντιδρά- 
σουν θεωρητικά σ’ αυτή την α¬ 
ντιστροφή. 

Χρειάστηκαν λοιπόν πολλά 
χρόνια ώστε η σιδερένια εξέλιξη 
της ζωής να θρυμματίσει το σα¬ 
θρό ιδεολογικό περιτύλιγμα. 
Χρειάστηκε δηλαδή η καταστρο¬ 
φή να μη χωράει πια στα ωραία 
λόγια και κανείς σοσιαλισμός, 
καμιά πρόοδος να μη χωράει τη 
φιλόδοξη παλλακίδα, το νέο πα¬ 
λάτι, τους παπάδες, την ορθοδο¬ 
ξία και όλο το σάπιο καθεστώς. 

Αντίστροφα, ο μεγάλος προβο¬ 
κάτορας δεν μπόρεσε να ανακό¬ 
ψει τα γεγονότα, που απέδειχναν 
διαρκώς ότι η Ευρώπη δεν ήταν 
δυνάστης για την Ελλάδα, αλλά 
πόλος οικονομικής προόδου και 
πολιτικής δημοκρατίας, ότι η 
κρατικοκομματική μεγαλοαστική 
γραφειοκρατία ήταν πολύ πιο α¬ 
ντιδραστική από την ιδιωτική βιο¬ 
μηχανική αστική τάξη, ότι αντι- 
καπιταλισμός δε σημαίνει παρα¬ 
γωγικό σαμποτάζ και ότι μια ε¬ 
θνική ανάταση μεγαλεξανδρικού 
τύπου μπορεί να σημαίνει παγκό¬ 
σμια απομόνωση και γελοιοποίη¬ 
ση. Με μια τέτοια κίνηση των 
πραγμάτων μπορεί να μπει σε αμ¬ 
φισβήτηση ακόμα και ο συλλο¬ 
γικός φόβος της μόνιμα ανεκδή¬ 
λωτης τούρκικης απειλής, ή έστω 
να μην υποτάξει τα πάντα στο διά¬ 
βα του. 

Έτσι, οι 50 του σημερινού αρ¬ 
χηγού του στρατού, καθώς και οι 
11 του Χαραλαμπόπουλου, που ή¬ 
ταν ο προηγούμενος αρχηγός του 
στρατού, προσανατολίστηκαν 
στην πλειοψηφία τους προς τον 
ευρωπαίο “γυμνασιάρχη”, το φί¬ 
λο της Τουρκίας και του κεφά- 
λαιου. Ακόμα κι αυτοί που λένε 
ότι η Κ. Ομάδα ψήφισε Σημίτη 
γιατί έτσι θα εξασφαλιζόταν η 
δεύτερη τετραετία για το ΠΑΣΟΚ 
ξεχνάνε ότι αυτή είναι μια έμμε¬ 
ση παραδοχή του ότι είναι ο λαός 
που προτιμά σήμερα έναν ήσυχο 
ευρωπαίο γυμνασιάρχη από έναν 
τουρκοφάγο και πρώην εκοφίτη 
Έβερτ. 

Πραγματικά, η αληθινή βάση 
της μουγκής βουλευτικής εξέγερ¬ 
σης της 18ης του Γενάρη, που έ¬ 
δωσε την πρωθυπουργία στο Ση¬ 
μίτη, είναι ο ελληνικός δημοκρα¬ 
τικός λαός. Είναι ο λαός που τσά¬ 
κισε το μεγάλο σχέδιο των ρω- 
σόδουλων που λεγόταν Λιάνη, εί¬ 
ναι ο λαός που σιχάθηκε τη σή¬ 
ψη, τη διαφθορά, τη γραφειοκρα¬ 
τία και τη διχτατορία με αριστε¬ 
ρό προσωπείο, είναι ο λαός που 
περισσότερο σχεδόν από κάθε άλ¬ 
λο της Ευρώπης πιστεύει ότι το 
μέλλον του είναι σε μια δημοκρα¬ 
τική Ευρώπη και όχι σε μια ορθό¬ 
δοξη Ανατολή. Ο Μάρξ είχε πει 
πριν 150 χρόνια ότι οι Ελληνες 
είναι έξυπνος λαός και δεν πι¬ 


στεύει σε ονειροφαντασίες. 

Φαίνεται ότι ο Μάρξ είχε δίκιο. 
Εδώ και καιρό οι ρωσόδουλοι εί¬ 
ναι τόσο έξαλλοι με το λαό μας 
επειδή δεν τους ακολουθεί, ώστε 
τα 'χουν βάλει με τα ΜΜΕ όχι 
επειδή παραμορφώνουν την πραγ¬ 
ματικότητα, αλλά μόνο επειδή δεν 
μπορούν να την παραμορφώσουν 
στο μέτρο και στην κατεύθυνση 
που αυτοί θα ήθελαν. Είναι φανε¬ 
ρό ότι ο φόβος τους για το ότι μπο¬ 
ρεί να χάσουν τη “σίγουρη” γι’ αυ¬ 
τούς Ελλάδα θα δεκαπλασιάσει 
την ορμή τους. Είναι σίγουρο ότι 
θα βουρδουλιάσουν με λύσσα το 
σκυλί του σοβινισμού και του μι¬ 
κροαστικού αντικαπιταλισμού και 
θα το στρέψουν ενάντια στη δη¬ 
μοκρατία και το λαό. 

Όσο όμως θα συμπεριφέρονται 
έτσι, τόσο θα έρχεται ακόμα πιο 
σκληρή η απάντηση: Λαλιώτης, 
Παπαρήγα, Σαμαράς και κνΐτες 


συνέχεια από τη σελ. 1 

μάκα, Σκανδαλίδη, Παπούλια με¬ 
τά την ψηφοφορία ήταν αποκα¬ 
λυπτική των αληθινών τους δια¬ 
θέσεων. Ο Λαλιώτης, αν και κε¬ 
ραυνοβολημένος, μπόρεσε να κά¬ 
νει ένα μορφασμό μειδιάματος, 
πράγμα που δεν μπόρεσε ο Σκαν- 
δαλίδης, ενώ ο Τζουμάκας έξαλ¬ 
λος ξέσπασε στους δημοσιογρά¬ 
φους (“ξενέρωτοι, πρωινή έμπνευ¬ 
ση” κ.λπ), ανίκανος να συνέλθει 
ακόμα και την άλλη μέρα. Όσο 
για τον Παπούλια, αυτός έκανε 
το χειρότερο τη μεθεπομένη, όταν 
πήγε στο σπίτι του Αρσένη να τον 
ενημερώσει για κάτι “πολύ σοβα¬ 
ρό” σε σχέση με τα υπουργεία Ε¬ 
ξωτερικών και Άμυνας, τόσο σο¬ 
βαρό προφανώς ώστε να μην πρέ¬ 
πει να ενημερωθεί ο νέος πρωθυ¬ 
πουργός. Αυτό δείχνει πόσο ανα¬ 
στατωμένη είναι η ρώσικη διπλω¬ 
ματία από τη νίκη Σημίτη. 

Τέταρτο: Η αληθινή στάση του 
Λαλιώτη είναι η στάση του “μα¬ 
ντείου” του Ωνάσειου, που αυτός 
ελέγχει, και το οποίο απεφάνθη 
ότι ο πρόεδρος θεώρησε την εκλο¬ 
γή Σημίτη απλώς “ενδιαφέρουσα” 
και ότι την άλλη μέρα ήταν δύ¬ 
σθυμος.. Κυρίως όμως το “μαντεί¬ 
ο” εκδηλώθηκε με το να αρνηθεί 
να δεχτεί τους εκπροσώπους της 
Κ. Ομάδας εξαιτίας της βέβηλης 
και προκλητικής απόφασής τους. 

Πέμπτο: Όσοι έχουν παρακο¬ 
λουθήσει την πολιτική πορεία του 
Λαλιώτη θα έχουν παρατηρήσει 
ότι η πρώτη ταχτική του αρχή εί¬ 
ναι ο πολλαπλός εισοδισμός. Α¬ 
πό το δάσκαλό του Α. Παπανδρέ¬ 
ου ο Λαλιώτης έχει διδαχτεί την 
ταχτική της προσέγγισης και 
διείσδυσης σε όλα ανεξαιρέτως τα 
ρεύματα, ώστε το καθένα να μπο¬ 
ρεί να χρησιμοποιηθεί ενάντια στα 
υπόλοιπα. Ο Λαλιώτης ξέρει ότι 
δεν μπορεί να ηγεμονεύει μέσα 
στο ΠΑΣΟΚ παρά μόνο διεισδύο- 
ντας και στο αντικειμενικά πιο 
εχθρικό του ρεύμα. Από την άλλη 
μεριά, αυτή η διείσδυση έχει α¬ 
ντικειμενική βάση επειδή στα μά¬ 
τια του ευρωπαίου Σημίτη, όπως 


του Συν, όλη δηλαδή η ρωσόδου- 
λη συμμορία, θα δοκιμάζουν τις 
πιο οδυνηρές εκπλήξεις. 

Η εκλογή Σημίτη θα φέρει μια 
αντεπίθεση των σοσιαλφασιστών 
μέσα στο ΠΑΣΟΚ και έξω από 
αυτό. Όμως ο λαός μας προχώ- 
ραγε ακόμη κι όταν στο ΠΑΣΟΚ 
δεν υπήρχε καμιά σχεδόν αντίστα¬ 
ση και κατάφερε σχεδόν ενστι- 
κτώδικα να ρίξει στο 4% το σκλη¬ 
ρό ρώσικο πραχτορείο, ενώ αρνή- 
θηκε να κάνει μεγάλο και το κόμ¬ 
μα των μεταμφιεσμένων κνιτών 
του Συν και το κόμμα του μεταμ¬ 
φιεσμένου σε σοβινιστή ανθρώπου 
της Ρωσίας Σαμαρά. 

Τώρα λοιπόν τα πράγματα θα εί¬ 
ναι πολύ πιο εύκολα. Οι συγκρού¬ 
σεις θα είναι πιο έντονες, αλλά 
θα σταματήσειαυτή η κουφόβρα¬ 
ση, αυτές οι μαχαιριές μέσα στην 
ομίχλη. Θα αρχίσει αληθινός φό¬ 
βος για τους θύτες. 


και κάθε ευρωπαίου, οι ρωσόφι¬ 
λοι εμφανίζονται σα μια ενδιάμε¬ 
ση δύναμη μισοευρωπαϊκή-μισο- 
εθνικιστική. Στη συνείδηση των 
ευρωπαίων κύριος εχθρός τους εί¬ 
ναι οι εθνικιστές. Αυτό φάνηκε 
κυρίως στην πρώτη κάθαρση, ό¬ 
που ο Σημίτης συμμάχησε με το 
Λαλιώτη. 

ΈκτοΉραγματικά, το πιο ασή¬ 
μαντο, αλλά και το πιο χαρακτη¬ 
ριστικό... Ο Αθανασάκης, δεξί χέ¬ 
ρι του Λαλιώτη, λίγο πριν το α¬ 
ποτέλεσμα του δεύτερου γύρου 
κανόνιζε με τον Τσοχατζόπουλο 
τα πρακτικά ζητήματα της ανα¬ 
κήρυξης (διέρρευσε στα τηλεοπτι¬ 
κά σχόλια). 

Αυτά είναι τα στοιχεία της α¬ 
νάλυσης και τα γεγονότα. Όμως 
το ποια ήταν η αληθινή στάση 
Λαλιώτη θα φανεί από τη θέση 
των “ρώσων” στη νέα κυβέρνηση, 
τη θέση του Εκτελεστικού απέ¬ 
ναντι στο Σημίτη και, κυρίως, την 
πραχτική στάση του ψευτοΚΚΕ, 
του Συν και του Σαμαρά. 

Η πείρα πάντως λέει ότι, αφού 
χάρηκε ο λαός και η Ευρώπη γι’ 
αυτή την εκλογή, όλοι οι παρα¬ 
πάνω σκίζουν τα ρούχα τους και 
ετοιμάζουν τη μεγάλη τους επί¬ 
θεση. 

ΣΤΟ ΠΙΕΣΤΗΡΙΟ 


Ένα πρώτο σχόλιο για 
τη νέα κυβέρνηση 


Αφήσαμε ένα κενό στη φωτο¬ 
σύνθεση για να περιμένουμε τη 
σύνθεση της νέας κυβέρνησης 
και να κάνουμε ένα πρώτο σχό¬ 
λιο. 

Πραγματικά, αυτή η σύνθεση 
αντιστοιχεί στην πολιτική νίκη 
των ευρωπαιόφιλων δημοκρατι¬ 
κών δυνάμεων του ΠΑΣΟΚ, νί¬ 
κη που αποτυπώνεται σε δύο ση¬ 
μεία. 

Πρώτο, και πιο σημαντικό απ’ 
όλα, ότι το υπουργείο Εξωτερι¬ 
κών πέρασε ολόκληρο στο ευ¬ 
ρωπαϊκό ρεύμα. 

Δεύτερο, ότι τα βασικά οικο¬ 
νομικά υπουργεία πέρασαν στο 
δραστήριο εκσυγχρονιστικό α- 
παράτ, πλην ΥΠΕΧΩΔΕ-Γεωρ- 
γίας, τα οποία κράτησαν οι 
Ρώσοι, ενώ το υπουργείο Εργα¬ 
σίας πέρασε στον αντικνίτη 
Γιαννόπουλο. 

Το αρνητικό σ’ αυτή την κυ¬ 
βέρνηση είναι ότι επιβεβαιώνει 
τη στρατηγικά λαθεμένη εκτί¬ 


μηση του ευρωπαϊκού ρεύματος 
ότι η ρώσικη ομάδα είναι ενδιά- 
μεση-φιλική, ενώ κύριος εχθρός 
είναι οι εθνικιστές. 

Η πραγματικότητα είναι ακρι¬ 
βώς αντίθετη. Αντί λοιπόν ο Ση¬ 
μίτης να φανεί γενναιόδωρος 
στους ενδιάμεσους Αρσένη- 
Τσοχατζόπουλο, ιδιαίτερα στην 
προοδευτικότερη τάση Αρσένη, 
έδωσε τρία υπουργεία στους κύ¬ 
ριους εχθρούς του: Λαλιώτη, 
Τζουμάκα, Γ. Παπανδρέου. 

Ταυτόχρονα παραμέρισε ολό- 
τελα τους μαχητικούς αντιπα- 
πανδρεϊκούς του δημοκρατικού 
Κέντρου Παπασπύρου-Βερυβά- 
κη. 

Όμως η συντριπτικά κύρια 
πλευρά της νέας κυβέρνησης εί¬ 
ναι τέτοια που θα προκαλέσει 
λυσσασμένες επιθέσεις των ρω- 
σόδουλων απέξω κι από μέσα. 
Είναι δηλαδή μια πολύ θετική 
κυβέρνηση. 


Η απαγωγή και κράτηση 16 Βό¬ 
σνιων πολιτών, ανάμεσα τους δύο 
παιδιά, απ’ τους σέρβους φασίστες 
στα τέλη Δεκέμβρη συνιστά κατά¬ 
φωρη παραβίαση της συμφωνίας ει¬ 
ρήνης. Γιατί ανατρέπει μια βασική 
αρχή της, την ελευθερία κίνησης ό¬ 
χι μόνο στο Σεράγεβο, αλλά σε ο¬ 
λόκληρη την ταλαιπωρημένη χώρα. 

Η απαγωγή των Βόσνιων έγινε ε¬ 
νώ διέσχιζαν με τ’ αυτοκίνητά τους 
μια λεωφόρο που περνάει μέσα απ’ 
την Ίλιτζα, προάστιο του Σεράγεβο 
κατεχόμενο απ’ τους Σέρβους. Οι 
Τσέτνικς αρνήθηκαν να τους ελευ¬ 
θερώσουν και είπαν ότι κάποιοι πι¬ 
θανόν να δικαστούν. Η νατοϊκή δύ¬ 
ναμη (ΙΡΟΚ, δύναμη εφαρμογής της 
ειρηνευτικής συμφωνίας) δήλωσε ό¬ 
τι δεν είναι αστυνομική δύναμη και 
δεν πρόκειται για δική της ευθύνη. 
Παρόμοια δήλωση έκανε και ο αμε- 
ρικανός υπουργός Άμυνας Πέρι. Μό¬ 
νο μετά από απεύθυνση των ΗΠΑ 
στο Μιλόσεβιτς και αφού η προσο¬ 
χή του κόσμου συγκεντρώθηκε σ’ 
αυτό το ζήτημα ελευθερώθηκαν οι 
όμηροι στις 4 Γενάρη. Στην αρχή 
τρεις (Κ&ηιο ϋβΐ&ΐίο, Μβηο ΚιίΓδίιιη- 
άζΐ)Ά, Αάίΐ δρ&Μο, οι οποίοι είπαν 
ότι χτυπήθηκαν απ’ τους Σέρβους) 
και έπειτα οι υπόλοιποι, ανάμεσα 
τους και τα δύο παιδιά. 

Η βοσνιακή κυβέρνηση έβγαλε 
διάγγελμα προς τους πολίτες: «Θα 
συμβουλεύσουμε τους ανθρώπους να 
μη χρησιμοποιούν τους δρόμους χω¬ 
ρίς συνοδεία του ΝΑΤΟ ή τη λήψη 
νέων μέτρων που θα μας πείσουν ό¬ 
τι υπάρχει ασφάλεια» (ΗβηιΙιΙ Τήθ- 
ιιηβ, 4 Γενάρη). 

Ουσιαστικά, με την πράξη των 
σέρβων φασιστών έχουμε την κα¬ 
τάργηση της συμφωνίας ειρήνης. Η 
ελευθερία κίνησης είναι όχι μόνο η 
βασική αρχή, αλλά ο ακρογωνιαίος 
λίθος της. Χωρίς ελεύθερη διακίνη¬ 
ση δεν υπάρχει επιστροφή προσφύ¬ 
γων στα σπίτια τους. Έχουμε δηλ. 
την αναγνώριση της εθνικής εκκα¬ 
θάρισης και του διαμελισμού, και 
μάλιστα με την επίσημη σφραγίδα 
της νατοϊκής δύναμης ΙΡΟΚ. Η δή¬ 
λωση του εκπροσώπου της Αάτβνν 
Οιπιπιίη§ ήταν η εξής: «Δεν είμα¬ 
στε αστυνομική δύναμη... Αυτό εί¬ 
ναι ένα θέμα των πολιτικών αρχών, 
των μερών που συμφώνησαν να ε¬ 
φαρμόσουν την ειρήνη στο Ντέιτον» 
{Ηεταίά Τήύυηβ, 3 Γενάρη). 

Η δήθεν ουδέτερη τοποθέτηση της 
ΙΡΟΚ, αλλά θετική αντικειμενικά 
για το σέρβικο φασισμό, αποδεικνύει 
ότι το ΝΑΤΟ βρίσκεται στη Βοσνία 
για να κατοχυρώσει και να επιβά¬ 
λει σύνορα διαμελισμού ή, αλλιώς, 
τη διεθνή αναγνώριση του 49% του 
εδάφους της Βοσνίας που κατέχουν 
οι Σέρβοι. Η ΙΡΟΚ συνιστά μια ξε¬ 
τσίπωτη ιμπεριαλιστική επέμβαση 
κάτω από την πολιτική καθοδήγη¬ 
ση του ρώσικου σοσιαλιμπεριαλι- 
σμού, του πιστού του φίλου Κλίντον, 
που σέρνει όλη την υφεσιακή αμε¬ 
ρικάνικη αστική τάξη και μια αδύ¬ 
ναμη πολιτικά Ευρώπη, που θέλει 
να κλείσει ο εφιάλτης του πολέμου 
με τον πιο γρήγορο τρόπο. Η ΙΡΟΚ 
κατευθύνεται από το Πολιτικό Συμ¬ 
βούλιο του ΝΑΤΟ που συνεδριάζει 
μαζί με το γνωστό μας υφυπουργό 
Εξωτερικών Τσούρκιν. Η ίδια ανα¬ 
λαμβάνει πρωτοβουλία μόνο στο ε¬ 
πιχειρησιακό μέρος, στο τεχνικό. Οι 
Βόσνιοι όμως δε θέλησαν ποτέ μια 
τέτοια δύναμη στη χώρα τους. Ούτε 
μια άδικη ειρήνη. Εξαναγκάστηκαν 
να υποκύψουν κάτω από τους πα¬ 
γκόσμιους πολιτικούς συσχετισμούς 
σε βάρος τους και τη δίκιά τους 
στρατιωτική αδυναμία. 

Έτσι, δεν είναι καθόλου παράξε¬ 
νο που οι Αμερικανοί καλωσορίζο¬ 
νται από τους Σέρβους φασίστες, ό¬ 
πως στο Λοπάρε, δέκα χιλιόμετρα 


βορειοανατολικά της Τούζλα. Εκεί 
ο υποδιοικητής της τρίτης ταξιαρ¬ 
χίας του Σωμάτων της Ανατολικής 
Βοσνίας συνταγματάρχης Ικόνιτς 
παρέθεσε γέυμα στους επισκέπτες 
του, ήπιε μαζί τους, συζήτησαν για 
τους χάρτες, την άφιξη των Ρώσων, 
το μπάσκετ, το Μοχάμεντ Άλι, και 
στο τέλος χάρισε στους Αμερικα¬ 
νούς ένα ημερολόγιο τσέπης του 
1996 στολισμένο με τη χαμογελαστή 
εικόνα του αφεντικού του Ράτκο 
Μλάντιτς. Παρόμοιες στιγμές συ¬ 
γκίνησης ένιωσαν ο αμερικάνος 
στρατηγός Νας και ο ρώσος διοικη¬ 
τής Λεντσόφ, επικεφαλής των πρώ¬ 
των 150 ρώσων στρατιωτών από 
τους 1500 που αναμένονται συνολι¬ 
κά στο αεροδρόμιο της Τούζλα. 
Πολλοί από την ειδική ρώσικη 
στρατιωτική μονάδα του Λεντσόφ 
έχουν ετοιμαστεί από τις μάχες στο 
Αφγανιστάν και την Τσετσενία για 
να εφαρμόσουν τα διδάγματα τους 
στη Βοσνία. Οι Ρώσοι θα παίρνουν 
διαταγές απευθείας από ένα ρώσο 
στρατηγό, με το αξίωμα του υποδιοι¬ 
κητή, που βρίσκεται στο αρχηγείο 
του ΝΑΤΟ στο Βέλγιο. Οι επιχει¬ 
ρήσεις στο έδαφος θα συντονιστούν 
από τον αμερικανό Νας, ενώ περιο¬ 
χή ευθύνης του θα είναι ο διάδρο¬ 
μος της Μεγάλης Σερβίας: Το 
Μπρτσκο. 

Οι παραπάνω εικόνες μας δίνουν 
το πλαίσιο μέσα στο οποίο θα κινη¬ 
θεί η νατοϊκή δύναμη για να εφαρ¬ 
μόσει τη ζώνη διαμελισμού και θα 
νομιμοποιήσει το κομμάτιασμα ενός 
ενιαίου πολυεθνικού κράτους, όπως 
αυτό της Βοσνίας. Εδώ εντάσσεται 
και η αποστολή του ελληνικού 
στρατιωτικού σώματος, που πήγε 
σαν τμήμα του ρωσοσέρβικου άξο¬ 
να του πολέμου και του φασισμού 
σε μια περιοχή που ζουν Βόσνιοι, 
δηλ. «εχθροί της Ελλάδας και της 
Ορθοδοξίας ». 

Μην ξεχνάμε ότι όρος για τη 
συμμετοχή της Ελλάδας ήταν η 
συμμετοχή της Ρωσίας (δήλωση 
Μπεντενιώτη στη βουλή). 

Επομένως, η νατοϊκή δύναμη στέ- 


«Είμαστε η γενιά του μεταπολέ- 
μου που δεν έχει καμιά σχέση με 
τις ακρότητες της εποχής του Στά- 
λιν. Οι περισσότεροι Ρώσοι σήμε¬ 
ρα δεν έχουν βιώσει τη δεκαετία 
του ’30. 

...Το ΚΚΣΕ δεν ήταν κόμμα, αλ¬ 
λά ένα μέσο για τον έλεγχο του 
κράτους -με το μονοπώλιο στην α¬ 
λήθεια, την εξουσία και την ιδιο¬ 
κτησία. Όμως, ακόμη και το ΚΚΣΕ 
άλλαξε με την πάροδο των χρόνων. 
Στην περίοδο Μπρέζνιεφ υπήρ¬ 
χε ήδη ένα φιλελεύθερο κράτος 
χωρίς καταπιέσεις (σ.σ. υπογράμ¬ 
μιση δική μας). Οπωσδήποτε, υπήρ¬ 
ξαν μερικοί που εξορίστηκαν. Ό¬ 
μως θα πρέπει να κοιτάξετε με προ¬ 
σοχή τη λίστα των συλληφθέντων. 
Σήμερα υπάρχουν στις φυλακές πε¬ 
ρισσότεροι κρατούμενοι εξαιτίας 
διώξεων απ’ ό,τι την εποχή του 
Στάλιν» (συνέντευξη στο γερμανι¬ 
κό δρίβββΐ, αναδημοσίευση εφημε¬ 
ρίδα Πριν, 14 Γενάρη). 

Καταρχήν, ο σοσιαλφασίστας 
Ζιουγκάνοφ του ΚΚΡΟ προσφέρει 
μια μεγάλη υπηρεσία όταν χτυπάει 
το Στάλιν, γιατί γκρεμίζει τον ψεύ¬ 
τικο Στάλιν, το “φασίστα και δι¬ 
κτάτορα” που ταυτίστηκε με τη χι¬ 
τλερική βαρβαρότητα του Μπρεζ- 
νιεφισμού. Έτσι, όταν ο Ζιουγκά- 
νοφ αποκαλεί φιλελεύθερο τον 
Μπρέζνιεφ, υπερασπίζει έμμεσα τη 


κεται στην πλευρά του άδικου και 
του φασισμού ενάντια στη Βοσνία, 
που απαιτεί την εδαφική ενότητα 
και την ανεξαρτησία της. ΓΓ αυτό 
το λόγο θα πρέπει να αποχωρήσει. 
Όχι όμως προτού οι Βόσνιοι εξοπλι¬ 
στούν κύρια με βαρύ πυροβολικό, 
τανκς και αντιαρματικούς πυραύ¬ 
λους, για να μπορέσουν να αντιμε¬ 
τωπίσουν το σέρβο εισβολέα. 

Μπορούν εδώ να αξιοποιήσουν την 
αντικειμενικά προοδευτικά αντισέρ- 
βικη γραμμή του αμερικάνικου ιμπε¬ 
ριαλισμού, η οποία εκπροσωπείται 
απ’ τους Ρεπουμπλικάνους στο Κο¬ 
γκρέσο. Αυτοί έβαλαν επίμονα το 
αίτημα της στρατιωτικής εκπαίδευ¬ 
σης και εξοπλισμού των Βόσνιων, 
για να συναινέσουν στον αποστολή 
των Αμερικανών στη Βοσνία. 

Σύμφωνα με τη συνθήκη του 
Ντέιτον, υπάρχει μια απαγόρευση 
μέχρι τα μέσα του Μάρτη για την 
προμήθεια οποιουδήποτε οπλισμού 
από τα αντιμαχόμενα μέρη, ενώ για 
τα βαριά όπλα φτάνει τους έξι μή¬ 
νες από την ημέρα της υπογραφής. 
Η Βοσνία δεν μπορεί να σπάσει αυ¬ 
τό το εμπάργκο-θηλιά, γιατί θα βρε¬ 
θεί σε πολιτική σύγκρουση με Ρώ¬ 
σους, Αμερικανούς και Ευρωπαίους, 
εκτός αν ανακηρύξει άκυρη τη συμ¬ 
φωνία ειρήνης. Αυτό που χρειάζε¬ 
ται στους Βόσνιους είναι χρόνος για 
να συγκροτήσουν αυτό το πετσο¬ 
κομμένο κράτος, να οργανωθούν, να 
εκπαιδευτούν και να εξοπλιστούν. 
Είναι μία αναγκαιότητα για να μπο¬ 
ρέσουν να αντιμετωπίσουν εσωτε¬ 
ρικά τον κροάτικο σοβινισμό, που 
ζητάει την ηγεμονία και τον από¬ 
λυτο έλεγχο μέσα στην κροατοβο- 
σνιακή συνομοσπονδία, και να τσα¬ 
κίσουν εξωτερικά το σέρβικο φασι¬ 
σμό, που είναι το στρατιωτικό από¬ 
σπασμα του σοσιαλιμπεριαλισμού 
στα Βαλκάνια. 

Το προοδευτικό σύνθημα για 
τη Βοσνία είναι: “Δώστε όπλα 
στους Βόσνιους. Υποστηρίξτε το 
δίκαιο πόλεμο ενάντια στο σέρ¬ 
βικο φασισμό. Έξω το ΝΑΤΟ α¬ 
πό τη Βοσνία”. 


ρώσικη εισβολή στην Τσεχοσλοβα¬ 
κία το ’68, στο Αφγανιστάν το ’79, 
τις ιμπεριαλιστικές επεμβάσεις της 
Ρωσίας στον Τρίτο Κόσμο, τις εξο¬ 
ρίες και τον εγκλεισμό των ρώσων 
δημοκρατών στα ψυχιατρεία-κολα- 
στήρια (π.χ. Ναταλία Γκορμπανέ- 
φτσκαγια) και αποκαλύπτεται σα 
χιτλερικός αστός νέου τύπου με 
κόκκινη σημαία. 

Σκόπιμα ελαφρύνει το Στάλιν ό¬ 
ταν λέει ότι σήμερα υπάρχουν πε¬ 
ρισσότερες διώξεις και φυλακισμέ¬ 
νοι, εννοώντας το δήθεν φιλοδυτι¬ 
κό Γέλτσιν και τη Ρωσία της δή¬ 
θεν ελεύθερης οικονομίας. Αφήνει 
έντεχνα να εννοηθεί ότι η αστική 
δημοκρατία δυτικού τύπου είναι πιο 
φασιστική από το δήθεν ακραίο 
Στάλιν, (δηλαδή τον ψεύτικο Στά¬ 
λιν, το τέρας που έχει πλάσει ο δυ¬ 
τικός αστός και οι σοσιαλφασίστες 
“υπερασπιστές” του), ότι η Δύση 
σήμερα είναι το κέντρο του παγκό¬ 
σμιου φασισμού, όπως και οι “φι¬ 
λοδυτικοί” στη Ρωσία. Εύκολα α- 
νακηρύσσονται μ’ αυτόν τον τρόπο 
οι ψευτοκομμουνιστές σε δημοκρά¬ 
τες και φιλελεύθερους! 

Πταίσμα μπροστά σ’ όλ’ αυτά φα¬ 
ντάζουν όσα είπε για το πραξικό¬ 
πημα του 1991 στη Ρωσία: «Δεν ε- 
πρόκειτο για πραξικόπημα, αλλά 
για μια προσπάθεια να ακυρωθεί η 
διάλυση της ΕΣΣΑ»\. 


Πριμακόφ 
Ανοιχτή επιθετική 
πολιτική 

Η τοποθέτηση του Γεβγκένι Πριμακόφ σα νέου υπουργού Εξωτερι¬ 
κών της Ρωσίας μετά την παραίτηση του δήθεν φιλοδυτικού Κοζίρεφ 
σηματοδοτεί μια νέα εποχή παγκόσμια. Η Ρωσία εγκαταλείπει ουσια¬ 
στικά την τακτική του καθησυχασμού και της “συνεργασίας” με τη 
Δύση και περνάει κύρια στην τακτική του ψυχρού πολέμου και της 
ανοιχτής αντιπαράθεσης. Αυτό το κάνει γιατί θέλει να προωθήσει ε¬ 
ξαιρετικά γρήγορα τα πολιτικά της μέτωπα μέσ στη Δύση, στην Εγγύς 
και Μέση Ανατολή και στην Ασία. Η εξέλιξη αυτή βασίζεται στην 
ελεεινή υποχώρηση της Ευρώπης στη Βοσνία, στην ηγεμονία του φιλο- 
ρώσου Κλίντον σαν αρχηγού του αμερικάνικου ιμπεριαλισμού και στο 
λεγόμενο ρεύμα “επιστροφής των κόκκινων” σε μια σειρά χώρες του 
πρώην σοβιετικού μπλοκ, όπως στην Πολωνία και τη Βουλγαρία, αλλά 
και στην ίδια τη Ρωσία. 

Ο Πριμακόφ είναι ένας ξεσκολισμένος σοσιαλφασίστας που βρέθηκε 
δίπλα στον Μπρέζνιεφ, τον Γκορμπατσόφ και τώρα στο Γέλτσιν. Είναι 
ένας τυπικός εκπρόσωπος της στρατηγικής του σοσιαλιμπεριαλισμού, 
που αναζητά την παγκόσμια ηγεμονία μέσα από τον πόλεμο. 

Γι’ αυτό και στην πρώτη συνέντευξη Τύπου στις 12 Γενάρη το πρώτο 
πράγμα που είπε ήταν: «Η Ρωσία ήταν και παραμένει μια μεγάλη δύ¬ 
ναμη. Η εξωτερική πολιτική της πρέπει να ανταποκρίνεται σ’ αυτή τη 
θέση». Τόνισε ότι σκοπεύει να κάνει τη συνεργασία της Ρωσίας με τις 
ΗΠΑ πιο ισότιμη για να προστατέψει τα ρώσικα εθνικά συμφέροντα. 
Δήλωσε την αντίθεσή του στην επέκταση του ΝΑΤΟ και τόνισε ότι η 
Ρωσία φροντίζει να δείξει πιο ηγεμονική στάση στη σχέση της με τις 
δημοκρατίες της πρώην Σοβιετικής Ένωσης και να παίξει πιο σημα¬ 
ντικό ρόλο στη Βοσνία και άλλα θερμά σημεία του κόσμου (ΗβπιΙίΙ 
Τήάιιηε, 13-14 Γενάρη). 

Ο Πριμακόφ, ειδικός στις αραβικές υποθέσεις, ήταν ανταποκριτής 
της Πράβδα στον αραβικό κόσμο και επικεφαλής του Ινστιτούτου Σο¬ 
βιετικής Ακαδημίας Επιστημών για Εξωτερικές Μελέτες και του Ιν¬ 
στιτούτου για Διεθνή Οικονομία και Διεθνείς Σχέσεις. Στα πόστα αυ¬ 
τά διατηρούσε στενές σχέσεις με την ΚΟΒ. Το 1988 γίνεται πρόεδρος 
του Ανωτάτου Σοβιέτ, που ήταν το ψευτοκομμουνιστικό κοινοβούλιο. 
Μετά ο Γκορμπατσόφ τον έκανε μέλος του Προεδρικού Συμβουλίου. 
Προσωπικός απεσταλμένος του Γκορμπατσόφ στη Μέση Ανατολή, συ¬ 
ναντήθηκε τρεις φορές τουλάχιστον με το Σαντάμ Χουσεΐν, μετά την 
ιρακινή εισβολή στο Κουβέιτ το ’90. Είχε την αποστολή να “μαζέψει 
τον καρπό την ώρα που οι ΗΠΑ τίναζαν την ελιά”. Η τελευταία από 
τις συναντήσεις έγινε την ώρα που οι “συμμαχικές δυνάμεις” βομβάρδι¬ 
ζαν τη Βαγδάτη και λίγο πριν εξαπολύσουν την επίθεση στο έδαφος 
για να διώξουν τους Ιρακινούς απ’ το Κουβέιτ. 

Στη διάρκεια του πραξικοπήματος του ’91 ενάντια στον Γκορμπα¬ 
τσόφ ο Πριμακόφ ήταν ένα από τα δύο μέλη του συμβουλίου Ασφαλεί¬ 
ας που έμειναν δίπλα του. Από τότε μέχρι σήμερα παρέμεινε επικε¬ 
φαλής της Υπηρεσίας Πληροφοριών του Εξωτερικού, του διάδοχου της 

παλιάς ΚΟΒ στο εξωτερικό (Ηβταίά Τήόιιηβ, 10/1). 


Ο σοσιαλφασίστας 
Ζιουγκάνοφ 

ΕΚΛΟΓΗ ΣΗΜΙΤΗ ΟΞΥΝΕΙ ΤΗ ΣΥΓΚΡΟΥΣΗ 

Ανάμεσα στο δημοκρατικό και το ρωσικό στρατόπεδο 


Με την εκλογή του Κ. Σημίτη στη 
θέση του πρωθυπουργού η χώρα μπή¬ 
κε σε μια νέα πολιτική περίοδο. Για 
να μπορέσουμε να εκτιμήσουμε σω¬ 
στά αυτή την περίοδο είναι απαραί¬ 
τητο να δούμε σε βάθος τις αλλαγές 
στους πολιτικούς συσχετισμούς που 
έκφρασε η εκλογή του Σημίτη, αλ¬ 
λά και τους νέους όρους του ενδοα- 
στικού ανταγωνισμού που επιβάλ¬ 
λει αυτή η εκλογή. 

Πρέπει δηλαδή να ανατρέψουμε 
καταρχήν την θεωρία της «αλλαγής 
σκυτάλης» στα πλαίσια μιας ενιαί¬ 
ας αντιλαϊκής πολιτικής, θεωρία που 
προβάλλει το ψευτοΚΚΕ και που εν- 
θέρμως ασπάζεται όλο το τροτσκι- 
στικό και οπορτουνιστικό συνοθύ- 
λευμα της αυλής του. 

Η «αλλαγή της σκυτάλης» προϋ¬ 
ποθέτει μια ενιαία ομάδα με αθλη¬ 
τές που τρέχουν πάνω σε ένα κοινό 
στόχο. Ποιος όμως σήμερα μπορεί 
να ισχυριστεί σοβαρά πως η εκλογή 
του Σημίτη ήταν έκφραση μιας «ε¬ 
νιαίας ομάδας» που παρέδιδε από 
τον ένα στον άλλο «ειρηνικά» τη 
σκυτάλη; 

Ακριβώς το αντίθετο. Η εκλογή 
του Σημίτη ήταν έκφραση ενός ά¬ 
γριου ανταγωνισμού και μιας σκλη¬ 
ρής πάλης που δόθηκε μέσα στα 
πλαίσια της αστικής τάξης και πα¬ 
ρέσυρε στη δίνη της το λαό και τη 
χώρα. 

Ο ΧΑΡΑΚΤΗΡΑΣ ΤΗΣ 
ΣΥΓΚΡΟΥΣΗΣ 

Ολάκερη η πολιτική πάλη δόθηκε 
ανάμεσα σε δύο καθοδηγητικά κέ¬ 
ντρα: Το ένα ήταν το Ε.Γ. του ΠΑ- 
ΣΟΚ και η «αίθουσα της εντατικής» 
και το άλλο η Κοινοβουλευτική Ο¬ 
μάδα. Το νέο στοιχείο σ’ αυτή την 
πάλη ήταν η ανάδειξη της Κ.Ο. σε 
ένα πολιτικό κέντρο που συγκρο¬ 
τήθηκε πάνω στην υπεράσπιση της 
συνταγματικής νομιμότητας. Απέ¬ 
ναντι και ενάντια δηλαδή στην πο¬ 
λιτική ανωμαλία και στη συνταγ¬ 
ματική εκτροπή που προωθούσε η 
ρωσόδουλη ομάδα του Εκτελεστικού 
με την ανάδειξη της «εντατικής» σε 
μια παρακυβέρνηση. Η στάση της 
αυτή καθορίζονταν από το γεγονός 
πως η κλίκα αυτή δεν είχε έτοιμο 
στα χέρια της το διάδοχο του Α. Πα- 
πανδρέου. Έτσι, μέχρι να διαμορφώ¬ 
σει τους πολιτικούς όρους που αυτή 
ήθελε για τη διαδοχή, έπρεπε να 
κρατήσει φυσικά και πολιτικά σε 
ζωή τον Α. Παπανδρέου καταπατώ¬ 
ντας το άρθρο 38 του Συντάγματος, 
έπρεπε να κατασκευάσει στην εντα¬ 
τική ένα πολιτικό καθοδηγητικό κέ¬ 
ντρο που να επιλέγει επισκέπτες, να 
βγάζει στη δημοσιότητα στημένους 
διαλόγους και με τον πιο εξωθεσμι- 
κό τρόπο, σαν ένα σύγχρονο μαντείο, 
να είναι αυτό που θα υποδείξει το 
νέο πρωθυπουργό. 

Η αντίσταση της Κ.Ο. ενάντια σ’ 
αυτά τα σχέδια και την πραχτική 
της πολιτικής ανωμαλίας που προ¬ 
ωθούσε η ρωσόδουλη κλίκα του Ε¬ 
κτελεστικού ήταν μια δημοκρατική 
αντίσταση, μέσα στα πλαίσια της α¬ 
στικής τάξης, που είχε μια γενική 
αποδοχή από το λαό. 

Αυτό ήταν ένα βασικό στοιχείο 
που καθόρισε τις παραπέρα εξελί¬ 
ξεις. Η ρωσόδουλη κλίκα δεν μπο¬ 
ρούσε πλέον να συνεχίσει την ωμή 
καταπάτηση της συνταγματικής νο¬ 
μιμότητας χωρίς ένα ανοιχτό πρα¬ 
ξικόπημα. Κάτι τέτοιο όμως ήταν έ¬ 
ξω από τους σημερινούς συσχετι¬ 
σμούς. 

Έτσι, βρέθηκε αναγκασμένη να 
σκηνοθετήσει την παραίτηση-απά- 
τη του Α. Παπανδρέου, για να πά¬ 


ρει την πολιτική πρωτοβουλία στα 
χέρια της και να διασπάσει την ε¬ 
νιαία δημοκρατική αντίσταση της 
Κ.Ο. Ο «παραιτημένος» Παπανδρέ¬ 
ου δίνει μια μεγάλη πολιτική αίγλη 
στο μαντείο της εντατικής, εμφανί¬ 
ζεται σαν ο «ηγέτης» που λειτουρ¬ 
γεί με την πιο μεγάλη πολιτική διαύ¬ 
γεια και που είναι αυτός ο εγγυη¬ 
τής των παραπέρα εξελίξεων. 

Απέναντι σ’ αυτή την «παραίτη¬ 
ση» που σκηνοθέτησε η κλίκα Λα- 
λιώτη, η Κ.Ο. δεν αντιστέκεται και 
μαζί της καμιά πλευρά της αστικής 
τάξης, κανένα κόμμα και κανένα θε¬ 
σμικό όργανο. 

Κλείνουν τα μάτια στον αντισυ¬ 
νταγματικό τρόπο αυτής της παραί¬ 
τησης, αφήνουν στεναγμούς ...ανα¬ 
κούφισης και υποκύπτουν στην πο¬ 
λιτική ηγεμονία του Εκτελεστικού, 
αναφωνόντας εν χορώ «Ο Α. Πα¬ 
πανδρέου στο Πάνθεο της πολιτι¬ 
κής»! 

Αυτό είναι το δεύτερο βασικό 
στοιχείο που καθόρισε τις παραπέ¬ 
ρα εξελίξεις. Για πρώτη φορά πρω¬ 
θυπουργός παραιτείται με επιστολή, 
και μάλιστα στο κόμμα του, και όχι 
με την παρουσία του, όπως ορίζει το 
Σύνταγμα, στον πρόεδρο της Δημο¬ 
κρατίας. Και για πρώτη φορά πρόε¬ 
δρος της Δημοκρατίας δέχεται πα¬ 
ραίτηση πρωθυπουργού που του την 
πηγαίνει το κόμμα μετά τη συνεδρί¬ 
αση της Κεντρικής του Επιτροπής! 

Η «παραίτηση» δηλαδή που σκη¬ 
νοθέτησε μ' αυτό τον τρόπο η κλί¬ 
κα του Λαλιώτη έχει και επιτυγχά¬ 
νει ένα βασικό στόχο: Να δώσει στο 
κόμμα και, κατά συνέπεια, στο Ε¬ 
κτελεστικό ένα θεσμικό χαρακτή¬ 
ρα, να το αναδείξει σαν το ηγεμονι¬ 
κό όργανο πάνω από το νέο πρωθυ¬ 
πουργό και την κυβέρνηση στη νέα 
εξέλιξη. 

Αυτό άλλωστε εκφράστηκε και 
στην απόφαση της ΚΈ. στο σημείο 
περί «στενής συνεργασίας» του νέ¬ 
ου πρωθυπουργού με το Εκτελεστι¬ 
κό. 

Η ΕΚΛΟΓΗ ΣΗΜΙΤΗ 

Τα δύο παραπάνω βασικά στοιχεία 
που αναφέραμε είναι αυτά που καθό¬ 
ρισαν την εκλογή του Κ. Σημίτη στη 
θέση του νέου πρωθυ[πουργού. 

Η δημοκρατική αντίσταση της 
Κ.Ο. στις συνωμοσίες της κλίκας 
του Εκτελεστικού καθόρισε την ε¬ 
κλογή του πιο προωθημένου εκφρα¬ 
στή αυτής της αντίστασης. Η πολι¬ 
τική ηγεμονία του Εκτελεστικού κα¬ 
θόρισε η εκλογή αυτή να γίνει κά¬ 
τω από το ενιαίο « πνεύμα » του Πα- 
πανδρεϊσμού, πράγμα που εκφράστη¬ 
κε με τους ύμνους στον Παπανδρέ¬ 
ου και με την επίσκεψη του Σημίτη, 
του ανθρώπου που ελάχιστα είχε ε- 
πισκεφθεί προηγούμενα το Ωνάσειο, 
στον πολιτικά άδειο θάλαμο της ε¬ 
ντατικής. 

Όμως η κύρια πλευρά και αυτό 
που χαρακτηρίζει τα πράγματα εί¬ 
ναι ότι η εκλογή του Σημίτη ήταν η 
μεγαλύτερη έκφραση της δημοκρα¬ 
τικής αντίστασης μέσα στην Κ.Ο. Η 
δεύτερη πλευρά αυτής της εκλογής 
είναι αυτή που θα καθορίσει την πα¬ 
ραπέρα πορεία και τις νέες συγκρού¬ 
σεις. Τα διάφορα σενάρια γύρω από 
την πριμοδότηση του Σημίτη στο 
δεύτερο γύρο της ψηφοφορίας α¬ 
ποτελούν πλευρές της πολιτικής πά¬ 
λης, χάνουν όμως το κύριο ζήτημα 
που εκφράστηκε σ' αυτήν την εκλο¬ 
γή. 

Ο Σιμήτης ήταν ο μόνος βασικός 
υποψήφιος έξω από το Εκτελεστι¬ 
κό, εκφραστής φιλοευρωπαϊκών 
τμημάτων της αστικής τάξης που 


βρίσκονται σε σύγκρουση με τη φι- 
λορώσικη αντιευρωπαϊκή στρατηγι¬ 
κή του Παπανδρεϊσμού τόσο στα ζη¬ 
τήματα της εξωτερικής πολιτικής, 
όσο και στα ζητήματα της οικονο¬ 
μικής ανάπτυξης και της πολιτικής 
δημοκρατίας. 

Αυτό είναι που δίνει ένα θετικό 
χαρακτήρα σ’ αυτή την εκλογή και 
διαμορφώνει θετικούς πολιτικούς 
συσχετισμούς για την ανάπτυξη της 
δημοκρατικής αντισοσιαλιμπεριαλι- 
στικής πάλης. 

Όμως αυτό δε σημαίνει ότι ανα¬ 
τράπηκαν στρατηγικά οι πολιτικοί 
συσχετισμοί και η χώρα μπαίνει σε 
μια νέα περίοδο πολιτικής δημοκρα¬ 
τίας αστικού ευρωπαϊκού τύπου. 

Αντίθετα, μπαίνουμε σε μια περί¬ 
οδο έντονης πολιτικής σύγκρουσης, 
όπου το φιλορώσικο πολιτικό μπλοκ, 
αξιοποιώντας τη στρατηγική του υ¬ 
περοχή και τα άμεσα πολιτικά του 
εργαλεία, θα εντείνει την επίθεσή 
του για να ανατρέψει και να συντρί¬ 
ψει την επιτυχία του δημοκρατικού 
μπλοκ της Κοινοβουλευτικής Ομά¬ 
δας. Πάνω από όλα η μεγάλη σύ¬ 
γκρουση θα εκφραστεί ανάμεσα στο 
κόμμα και την κυβέρνηση, πάνω δη¬ 
λαδή στο επερχόμενο συνέδριο του 
ΠΑΣΟΚ. 

Η ρωσόδουλη κλίκα του Εκτελε¬ 
στικού με επικεφαλής το Λαλιώτη 
είναι αποφασισμένη να κρατήσει το 
κόμμα σαν εργαλείο υπονόμευσης 
και χτυπήματος της κυβέρνησης. Εί¬ 
ναι χαρακτηριστική η δήλωση του 
Λαλιώτη την επόμενη μέρα της ε¬ 
κλογής Σημίτη στο ραδιοφονικό 
σταθμό του Σκάι, όπου μίλησε για 
άλλο πρόεδρο του ΠΑΣΟΚ και άλ¬ 
λο πρωθυπουργό. Όπως είναι χαρα¬ 
κτηριστική και η επίσκεψη του Ση¬ 
μίτη την ίδια μέρα στη Χαριλάου 
Τρικούπη και το γενικό πνεύμα των 
«φιλοφρονήσεων» που ανταλλάχτη¬ 
καν εκεί. 

Κάθε οπορτουνιστική ταχτική του 
Σημίτη κάτω από την αποδοχή του 
«ενιαίου πνεύματος του Παπανδρε- 
ϊσμού», που ήδη χρησιμοποίησε με¬ 
τά την εκλογή του, αναπόφευχτα θα 
οδηγεί στην υποταγή του και τελι¬ 
κά στο τσάκισμά του. Ένα πρώτο 
δείγμα αυτής της πάλης, αλλά και 
των συμβιβασμών του Σημίτη, θα εί¬ 
ναι η συγκεκριμένη σύνθεση της κυ¬ 
βέρνησης. Εκτός από το Εκτελεστι¬ 
κό, η ρωσόδουλη κλίκα ετοιμάζεται 
να ρίξει όλα τα όπλα της στη νέα 
αυτή περίοδο. 

Και πάνω από όλα βέβαια το ψευ¬ 
τοΚΚΕ: «Ο Κ. Σημίτης, ως νέος πρω¬ 
θυπουργός, παραλαμβάνει τη σκυτά¬ 
λη της αντιλαϊκής πολιτικής και της 
υποχρέωσης να εξοφλήσει γραμμά¬ 
τια τόσο της υποτέλειας στις 
Βρυξέλλες και στην Ουάσιγκτον, ό¬ 
σο και της εξυπηρέτησης των συμ¬ 
φερόντων της ολιγαρχίας», φωνά¬ 
ζει στην ανακοίνωση Τύπου που ε¬ 
ξέδωσε αμέσως μετά την εκλογή. Για 
να συνεχίσει στο κύριο άρθρο του 
Ριζοσπάστη την επόμενη μέρα: «Το 
σημαντικότερο είναι ότι η εξέλιξη 
αυτή συναρθρώνεται αρμονικά στο 
ψηφιδωτό του νέου πολιτικού σκη¬ 
νικού που εδώ και καιρό σχεδιάστη¬ 
κε και κατασκευάζεται από την οι¬ 
κονομική ολιγαρχία, το Διευθυντή¬ 
ριο των Βρυξελλών και το Στέιτ 
Ντιπάρτμεντ... Το επιτακτικό αίτη¬ 
μα εκατομμυρίων εργαζομένων για 
αλλαγή της κατάστασής τους, που 
διαρκώς επιδεινώνεται, μετατρέπε- 
ται μέρα με τη μέρα σε αίτημα για 
μια ριζικά άλλη πολιτική, μια πολι¬ 
τική που απαιτεί από τους ίδιους τη 
μαζική και συντονισμένη αντίστα¬ 
ση...» 


Είναι προφανές πως η νέα κυβέρ¬ 
νηση θα βρεθεί αντιμέτωπη μ’ αυτή 
τη «μαζική και συντονισμένη αντί¬ 
σταση» στην οποία καλεί το ψευ¬ 
τοΚΚΕ, με πρώτη γεύση τους καθη¬ 
γητές. Στην ίδια κατεύθυνση κινή¬ 
θηκε και το κόμμα του Σαμαρά, που 
είδε στην εκλογή του Σημίτη «τον 
αρχιτέκτονα της πιο σκληρής λιτό¬ 
τητας». 

Όσον αφορά τη Ν.Δ., τα πράγμα¬ 
τα είναι πιο περίπλοκα. Το βασικό 
για τον ορθοδοτοξίτη Έβερτ θα εί¬ 
ναι να ανακόψει την υποστήριξη 
των ευρωπαιόφιλων τμημάτων της 
Ν.Δ., όπως εκφράστηκαν με τη δή¬ 
λωση Μητσοτάκη προς την κυβέρ¬ 
νηση του Σημίτη. Και αυτό θα 
προσπαθήσει να το πετύχει μέσα α¬ 
πό την αντιδεξιά πόλωση που θα 
προσπαθήσει να φτιάξει το Ε.Γ. του 
ΠΑΣΟΚ στο όνομα της μελλοντι¬ 
κής «νίκης » στις επόμενες εκλο¬ 
γές. Από την άλλη μεριά, το άλλο 
όπλο του Έβερτ δεν μπορεί παρά να 
είναι η σκληρή αντιπολιτευτική τα¬ 
χτική στα ζητήματα της εξωτερικής 
πολιτικής και των διεθνών προσα¬ 
νατολισμών της χώρας, αναλαμβά¬ 
νοντας το ρόλο να σπρώχνει όλο και 
πιο πολύ το Σημίτη στην αγκαλιά 
της φιλορώσικης-αντιτούρκικης 
στρατηγικής του Εκτελεστικού. 
Μπαίνουμε δηλαδή σε μια περίοδο 
πολιτικής οξύτητας και έντονης σύ¬ 
γκρουσης, όπου το φιλορώσικο 
μπλοκ θα αντεπιτεθεί για να ανα¬ 
τρέψει τις δημοκρατικές φωνές μέ¬ 
σα στην αστική τάξη, που βρήκαν 
την κορύφωσή τους στην εκλογή του 
Σημίτη στην πρωθυπουργία. 

Η ΤΑΧΤΙΚΗ ΛΑΛΙΩΤΗ 

Έχει ένα ιδιαίτερο ενδιαφέρον να 
δούμε, σαν ένα ιδιαίτερο τμήμα της 
ταχτικής του ρωσόδουλου μετώπου, 
την ταχτική του Λαλιώτη, ακριβώς 
γιατί μετά την «ταρίχευση» Παπαν¬ 
δρέου ο ηγετίσκος αυτός αποκτά τον 
πρώτο ρόλο στην ηγεσία της ρωσό- 
δουλης φράξιας. 

Άξιος μαθητής του δασκάλου του 
Α. Παπανδρέου, έχει αναγάγει την 
ίντριγκα στο κέντρο της πολιτικής 
του δράσης. 

Ο Λαλιώτης παρουσιάζεται να υ¬ 
ποστηρίζει το Σημίτη μέσα από τη 
γραμμή που πρόσφατα υιοθέτησε ο 
τελευταίος της «κεντροαριστεράς» 
και του «νέου ήθους και ύφους» στην 
άσκηση της εξουσίας. 

Η σύγκρουσή του με τη χτυπημέ¬ 
νη από το λαό Λιάνη βρισκόταν σ’ 
αυτή την κατεύθυνση. Ήταν η απο¬ 
δέσμευση του Λαλιώτη από το «αρ- 
ρωστημένο» περιβάλλον της «εντα¬ 
τικής». Ένα έργο δικό του, που τώ¬ 
ρα το φορτώνει στη Λιάνη και την 
πετά σα στιμμένη λεμονόκουπα. Βέ¬ 
βαια η Λιάνη, σαν ένα άκρως διε¬ 
φθαρμένο άτομο και σαν εκφραστής 
της ρώσικης στρατηγικής του “ορ¬ 
θόδοξου τόξου”, βρέθηκε στο κέντρο 
της «εντατικής» προσφέροντας μέ¬ 
χρι το τέλος τις υπηρεσίες της στη 
ρωσόδουλη φράξια τοιυ Εκτελεστι¬ 
κού. 

Τώρα με τις αλλεπάλληλες συνε¬ 
ντεύξεις σε περιοδικά ανταγωνι¬ 
στικά του Κωστόπουλου, που ταυ¬ 
τόχρονα δημοσιεύουν άρθρα ενάντια 
στο Λαλιώτη, προσπαθεί να πάρει 
την εκδίκησή της από τον «αχάρι¬ 
στο» Λαλιώτη. Όμως πολιτικά η 
Λιάνη έχει τελειώσει όχι μόνο για¬ 
τί χτυπήθηκε από το λαό, αλλά για¬ 
τί τέλειωσε και ο ρόλος της. 

Ο Λαλιώτης λοιπόν με την απο¬ 
δέσμευσή του από το «περιβάλλον» 
της Λιάνη και του παλαιοκομματι- 
κού Λιβάνη μπαίνει σαν εισοδιστής 


μέσα στο φιλοευρωπαϊκό ρεύμα, και 
μάλιστα από την αριστερή του πλευ¬ 
ρά. Βρίσκεται δηλαδή στην «αριστε¬ 
ρά» της κεντροαριστεράς, μαζί με το 
ΣΥΝ και «ανένταχτα» ρεύματα τύ¬ 
που Ανδρουλάκη. 

Μέσα από αυτό το πολιτικό μέ¬ 
τωπο η φιλορώσικη κλίκα, χρησι¬ 
μοποιώντας την κλασική της μέθο¬ 
δο του εισοδισμού, θα προσπαθήσει 
να χτυπήσει την πολιτική συγκρό¬ 
τηση της «ομάδας Σημίτη», αλλά και 
να της κόψει την επαφή με πραγμα¬ 
τικά ριζοσπαστικά φιλοευρωπαϊκά 
ρεύματα που εκφράζονται μέσα από 
το Συνασπισμό. Αυτό το νόημα είχε 
άλλωστε η δήλωση του Κωνσταντό- 
πουλου που έλεγε «θα κρίνουμε το 
νέο πρωθυπουργό και την κυβέρνη¬ 
σή του από την πολιτική τους». 

Από την άλλη μεριά, ο Λαλιώτης 
θα προσπαθήσει να οξύνει και να α- 
ξιοποιήσει τις αντιθέσεις μέσα στα 
πλαίσια της Κ.Ο., ιδιαίτερα ανάμε¬ 
σα στους Σημίτη, από τη μια, Αρσέ- 
νη και Τζοχατζόπουλο, από την άλ¬ 
λη. Στην υπηρεσία αυτού του στό¬ 
χου βρίσκονται τα σενάρια πως η 
λεγάμενη «ομάδα Λαλιώτη» ψήφι¬ 
σε στον πρώτο γύρο τον Τζοχατζό¬ 
πουλο ενάντια στον Αρσένη και στο 
δεύτερο γύρο το Σημίτη ενάντια 
στον Τζοχατζόπουλο. 

Αυτό είναι πραγματικά ένα σενά¬ 
ριο που τινάζει στον αέρα τη δια- 
γραφόμενη, μέσα στην αίθουσα της 
ψηφοφορίας μετά το αποτέλεσμα, ε¬ 
νότητα της Κοινοβουλευτικής Ομά¬ 
δας. Μια ενότητα που πραγματικά 
εκφραζόταν ενάντια στις συνωμο¬ 
σίες του Εκτελεστικού και της κλί¬ 
κας Λαλιώτη, μιας και έδινε την πο¬ 
λιτική ηγεμονία στην Κ.Ο. και την 
κυβέρνηση. 

Η όξυνση των εσωτερικών αντι¬ 
θέσεων είναι ο μόνος δρόμος για να 
μπορέσει η κλίκα του Λαλιώτη και 
το Εκτελεστικό να ηγεμονεύσουν 
πάνω στην κυβέρνηση Σημίτη και 
στην Κ.Ο. 

Σ’ αυτή τη νέα φάση πολλά θα ε- 
ξαρτηθούν από την πάλη των φιλο- 
ευρωπαϊκών τμημάτων της αστικής 
τάξης ενάντια στο ρωσόδουλο 
μπλοκ, ιδιαίτερα όπως αυτό εκφρά¬ 
ζεται με τη Λαλιωτική κλίκα του 
Εκτελεστικού, καθώς και από τη συ¬ 
γκεκριμένη δυνατότητα της πλευ¬ 
ράς Σημίτη να ενώσει το δημοκρα¬ 
τικό πνεύμα της αντίστασης στη φι- 
λορώσικη κλίκα του Εκτελεστικού. 

Όμως αυτή είναι η μια πλευρά, και 
από στρατηγική αντίληψη η δευτε- 
ρεύουσα. Το βασικό είναι η αντίστα¬ 
ση και η πάλη του δημοκρατικού με¬ 
τώπου μέσα στο λαό. Και υπάρχουν 
σήμερα, σ’ αυτή τη νέα περίοδο, πιο 
ευνοϊκοί συσχετισμοί, ακόμα και αν 
έχουν έναν πρόσκαιρο χαρακτήρα, 
για τη συγκρότηση ενός τέτοιου με¬ 
τώπου. Οι τελευταίες εξελίξεις α¬ 
φύπνισαν την πολιτική δημοκρατι¬ 
κή συνείδηση του λαού, έκαναν πιο 
ανοιχτή και πιο κατανοητή στις μά¬ 
ζες την πολιτική πάλη που διεξά¬ 
γεται σήμερα, έδειξαν πιο καθαρά 
το χαρακτήρα των αντιδραστικών 
δυνάμεων. 

Η ΟΑΚΚΕ επέμβηκε σ’ αυτή τη 
ζύμωση και ήταν η μόνη πολιτική 
οργάνωση που λίγες μέρες πριν την 
εκλογή στην Κ.Ο. κυκλοφόρησε αφί- 
σα που αποκάλυπτε τα σχέδια και 
το ρόλο του Εκτελεστικού. Η και¬ 
νούργια φάση που ανοίγεται μπρο¬ 
στά μας απαιτεί πιο μεγάλη πολιτι¬ 
κή επέμβαση της ΟΑΚΚΕ, για να 
εκφραστεί μέσα από αυτήν η πάλη 
του εργαζόμενου λαού για δημοκρα¬ 
τία και πρόοδο. 




ΚΥΡΙΑΚΗ 21 ΓΕΝΑΡΗ 1996 


ΝΕΑ ΑΝΑΤΟΛΗ 


Σελίδα 5 


ΟΧΙ ΣΤΗ ΔΙΩΞΗ Θ. ΑΝΑΣΤΑΣΙΑΔΗ 


Το Πειθαρχικό της ΕΣΗΕΑ διέ¬ 
γραψε το Θ. Αναστασιάδη της 
“Μαύρης Τρύπας” της Ελευθερο¬ 
τυπίας. Πρόκειται για τη συνέχεια 
της εκστρατείας που εγκαινίασε 
ενάντιά του ο σοσιαλφασισμός 
την άνοιξη του ’95 με τους τρα- 
μπουκισμούς στην Ελευθεροτυπί¬ 
α και τη χειροδικία εναντίον του. 

Τότε η ΟΑΚΚΕ είχε καταδικά¬ 
σει την επίθεση με γράμμα της 
στην Ελευθεροτυπία και είχε στα¬ 
θεί στο πλευρό όχι του ίδιου του 
δημοσιογράφου, αλλά της εφημε¬ 
ρίδας. Σωστά από τότε η ΟΑΚΚΕ 
διαπίστωνε ότι η επίθεση στον 
Αναστασιάδη ήταν τμήμα εκείνης 
ενάντια στα ΜΜΕ και ότι κεντρι¬ 
κός στόχος της ήταν η ίδια η φι- 
λοευρωπαϊκή και προοδευτική Ε¬ 
λευθεροτυπία. 

Ωστόσο η ΟΑΚΚΕ αρνιόταν να 
υποστηρίξει τον ίδιο τον Αναστα¬ 
σιάδη πέρα από την καταδίκη της 
βίας ενάντιά του. Στην ανακοίνω¬ 
σή της και περισσότερο σε ένα κα¬ 
τοπινό άρθρο στη Ν. Ανατολή ο 
Αναστασιάδης χαρακτηριζόταν α¬ 
ντιδραστικός και φασίστας. Τώ¬ 
ρα στην ανακοίνωσή της για τη 
διαγραφή του από την ΕΣΗΕΑ η 
ΟΑΚΚΕ γράφει τα εξής: «Παρά 
τη διαφωνία της με την εθνικι¬ 
στική πλευρά του Θ. Αναστασιά¬ 
δη, η ΟΑΚΚΕ στέκεται στο πλευ¬ 
ρό του. Η δίωξή του αποτελεί τμή¬ 
μα της αντιΜΜΕ εκστρατείας 
στην οποία έχει επιδοθεί ένας νέ¬ 
ου τύπου φασισμός με αριστερό 
πρόσωπο για να πλήξει κυρίως ε¬ 
κείνους που τον διαισθάνονται». 

Η γενική κατεύθυνση της τωρι¬ 
νής καταγγελίας μας είναι ακρι¬ 
βώς ίδια με την καταγγελία μας 
του ’95. Εκείνο που έχει αλλάξει 
είναι η στάση απέναντι στον ίδιο 
το δημοσιογράφο. Η φράση 
“στέκεται στο πλευρό του” και 
κυρίως η φράση “εκείνους που τον 
διαισθάνονται” δείχνει ότι για την 
ΟΑΚΚΕ ο Αναστασιάδης τουλά¬ 
χιστον δεν είναι ένας φασίστας, 
αλλά ένας άνθρωπος που αξίζει 
να στέκεται κανείς δίπλα του 
όταν του επιτίθεται ο σοσιαλφα- 
σισμός. 

Πραγματικά, η προσεκτική πα¬ 
ρακολούθηση των σχολίων του 
από τότε που δέχτηκε την επίθε¬ 
ση του ’95 δεν επιβεβαιώνουν την 
τόσο αυστηρή αρχική μας κριτι¬ 
κή. Μας απασχόλησε το ζήτημα 
αν είναι όντως ρατσιστής, όπως 
έδειχναν τα ελεεινά ρατσιστικά 
του ανέκδοτα πριν την επίθεση ε¬ 
νάντιά του. Στην τοποθέτηση-α- 
πολογία του εκείνες τις μέρες τα 
ερμήνευσε σα μορφή μαύρου χιού¬ 
μορ και από τότε δεν τα ξανάδα- 
με. 

Υπάρχει ένας τύπος σαχλαμα- 
ρισμού που λέει τέτοια ανέκδοτα 
δίχως να κατανοεί την πραχτική 
λειτουργία τους. Έτσι, ενώ δια¬ 
τηρούμε μια καχυποψία για το ό¬ 
τι μπορεί και να τα πιστεύει, δεν 
μπορούμε να επιμείνουμε στο ότι 
ο Αναστασιάδης είναι ένας ρα¬ 
τσιστής, πέρα από τις χαρακτηρι¬ 
στικές για ενός είδους συντηρη¬ 
τισμό αναφορές του στις “φιλιπ- 
πινέζες”. 

Εκείνο που επαλήθευσε από τό¬ 
τε απόλυτα ο Αναστασιάδης ή¬ 
ταν ο εθνικισμός του, και μάλι¬ 
στα ο αντιτούρκικος εθνικισμός 
του, που τον κάνει σύμμαχο σε 
πολλά σημεία με τον πασοκικό 


και κνΐτικο σοσιαλφασισμό. Επα¬ 
ληθεύτηκε ακόμα ότι ο Αναστα¬ 
σιάδης έχει την εκτεταμένη συ¬ 
ντηρητική προκατάληψη για τη 
γυναίκα. Και στα δυο όμως αυτά 
ζητήματα ο Αναστασιάδης δε βρί¬ 
σκεται ούτε πιο αριστερά ούτε πιο 
δεξιά από τη μέση γραμμή καφε¬ 
νείου. Σύμφωνα μ’ αυτή την αντί¬ 
ληψη δεν έχει να περιμένει κα¬ 
νείς τίποτα καλό από την Τουρ¬ 
κία και τις γυναίκες. Επιπλέον, 
όπως και κάθε άλλη εθνικιστική 
και πατριαρχική προκατάληψη, έ¬ 
χουν κι αυτές ένα ελαφρυντικό, 
αφού πάντα υπάρχει και η μιλι- 
ταριστική πλευρά της Τουρκίας 
και η ανδροκτόνα πλευρά της γυ¬ 
ναικείας απελευθέρωσης. 

Εκείνο που μένει λοιπόν, του¬ 
λάχιστον ως τα σήμερα, είναι έ¬ 
νας συντηρητισμός μικροαστικού 
χαρακτήρα που διαπερνάει τη φυ¬ 
σιογνωμία του Αναστασιάδη. Αλ¬ 
λά αυτός ο συντηρητισμός δεν του 
έχει προσδώσει ένα συνολικά α¬ 
ντιδραστικό χαρακτήρα. Γιατί κά¬ 
τι τέτοιο κρίνεται στο έδαφος της 
συγκεκριμένης πολιτικής. Μπορεί, 
για παράδειγμα, σε έναν ελληνο¬ 
τουρκικό πόλεμο ο Αναστασιάδης 
να γίνει γελωτοποιός σφαγέων, 
αλλά σήμερα η συντριπτικά κύ¬ 
ρια λειτουργία του είναι η αντι- 
κνΐτικη. Και γι’ αυτή δέχεται την 
πρωτοφανή βία της χειροδικίας 
και της διαγραφής. Και δέχεται 
αυτή τη βία από ανθρώπους που 
είναι αληθινοί σοβινιστές, όπως 
οι διαμελιστές των “Σκοπιών” 
Χρύσανθοι Λαζαρίδηδες που του 
επιτέθηκαν το ’95, ή οι υπερασπι¬ 
στές της Λιάνη που του επιτίθε¬ 
νται σήμερα. 

Δεν μπορεί να είναι αδιάφορο 
για το δημοκρατικό κίνημα το ότι 
ο Αναστασιάδης ήταν ένας από 
τους βασικούς αποκαθηλωτές της 
νέας Φρειδερίκης μέσα στο προο¬ 
δευτικό στρατόπεδο, στο οποίο 
δούλευε και το ψευτοΚΚΕ, και κυ¬ 
ρίως ο ΣΥΝ, για να καθιερώσουν 
αυτή την ιέρεια του “ορθόδοξου 
τόξου” σα διωκόμενη γυναίκα. 
Ούτε είναι αδιάφορο το ότι στη 
διάρκεια αυτής της πάλης ο Α¬ 
ναστασιάδης στράφηκε και ενά¬ 
ντια στη θρησκευτική υποκρισία, 
τους παπάδες και την ορθόδοξη 
υστερία, πράγμα αρκετά ασυνήθι¬ 
στο για έναν “πατημένο” φασίστα. 

Δεν μπορέσαμε να βρούμε το 
κείμενο της διαγραφής του από 
την ΕΣΗΕΑ, όμως διέρρευσε στον 
Τύπο ότι κατηγορείται ανάμεσα 
στα άλλα για τη στάση του απέ¬ 
ναντι στα θεία, καθώς και για το 
ότι “αμφισβητεί τα πάντα”. 

Αυτές είναι εκφράσεις της ιε¬ 
ρής εξέτασης. Δεν είναι τυχαίο ότι 
η αμφισβήτηση των πάντων είναι 
η σημαία του διαφωτισμού. Αυτή 
είναι η φράση-κλειδί της φιλοσο¬ 
φικής επανάστασης του Καρτέ- 
σιου: Το γνωστό άβ οιηηίΗυχ ιΐιι- 
δίΐαηάυπι 6δί (για τα πάντα να υ¬ 
πάρχει αμφισβήτηση), που σήμαι- 
νε στο βάθος την αμφισβήτηση της 
σχολαστικής σκέψης του Μεσαί¬ 
ωνα. Ο Αναστασιάδης βέβαια δεν 
είναι Καρτέσιος, αφού είναι γε¬ 
μάτος μεσαιωνικές προκαταλή¬ 
ψεις, αλλά αυτοί που τον διέγρα¬ 
ψαν είναι σίγουρα ο νέος μεσαί- 
ωνας, όπως αποδείχτηκε από το 
ότι μόνο ο Ριζοσπάστης και η Αυ¬ 
γή μέσα σ’ όλο τον Τύπο υποστή¬ 
ριξαν -άμεσα ο πρώτος και έμμε¬ 


σα η δεύτερη- τη διαγραφή του. 
Οι κνίτες, απευθείας ή κατόπιν 
παραγγελίας, διέγραψαν τον Α¬ 
ναστασιάδη γιατί σ’ αυτό ακρι¬ 
βώς το σημείο αυτός υψώθηκε πά¬ 
νω από το μέσο καφενείο και εί¬ 
χε το σθένος να καταγγείλει τους 
κνίτες που λυντσάρισαν τον Κρη¬ 
τικό σοβινιστή στη Θεσσαλονίκη. 
Η δύναμη του κνΐτη και το φόβη¬ 
τρο που επισείει στις μάζες είναι 
η επαναστατική του παράδοση. 
Πρόκειται για τον ίδιο ακριβώς 
τρόπο με τον οποίο ο μεσαίωνας 
τρομοκρατούσε το διαφωτισμό με 
τον πραγματικό παλιό επαναστά¬ 
τη της αυγής της ανθρώπινης σκέ¬ 
ψης, τον Αριστοτέλη. 

Ο κνΐτης έχει μετατρέψει το 
μαρξισμό σε δεσμώτη της σκέψης 
και -το χειρότερο- σε επιστημο¬ 
νικό αντιστροφέα της αλήθειας. 
Δεν μπορεί ποτέ ο κνΐτης να συγ¬ 
χωρήσει ένα συνηθισμένο άνθρω¬ 
πο που τόλμησε να πει ότι η ι¬ 
διωτικοποίηση των ναυπηγείων 
σήμερα είναι καλύτερη από την 
κρατικοποίησή τους. Αυτό έκανε 
ο Αναστασιάδης το καλοκαίρι του 
’95 δίνοντας, ίσως και άθελά του, 
ένα χτύπημα στην καρδιά του σο- 
σιαλφασισμού, που υψώνει τη ση¬ 
μαία της κρατικοποίησης για να 
πνίξει τη βιομηχανία μέσα στη δί¬ 
κιά του γραφειοκρατική διαφθο¬ 
ρά και να προωθήσει το βιομηχα¬ 
νικό πραχτόρικο σαμποτάζ. Το ί¬ 
διο βέβηλος για το νέο μεσαίωνα 
είναι ο Αναστασιάδης όταν αντι- 
παρατίθεται την άνοιξη του ’95 
στα τρακτέρ της πλούσιας αγρο¬ 
τιάς, που κάτω από την καθοδή¬ 
γηση του ψευτοΚΚΕ επιχειρούν 
να σπάσουν την προοδευτική φο¬ 
ρολογική μεταρρύθμιση του Πα- 
παδόπουλου και να ανατρέψουν 
με το μικροαστικό αντικαπιταλι- 
σμό τους όλη την πολιτική έντα¬ 
ξης της Ελλάδας στην Ε. Ένωση. 

Δεν είναι τυχαίο που οι αληθι¬ 
νοί ρατσιστές, οι ναζιστές της 
Χρυσής Αυγής, σε όλα αυτά τα 
μέτωπα έχουν πάρει την ίδια θέ¬ 
ση με το ψευτοΚΚΕ. Γιατί ο αλη¬ 
θινός σύγχρονος αντισημιτισμός 
είναι ο κνίτικος μικροαστικός α- 
ντικαπιταλισμός, γιατί οι πιο συ¬ 
νεπείς υποστηριχτές της ιδιοχτη- 
σίας του ισχυρού εθνικού κράτους 
ήταν και είναι οι φασίστες. 

Γι’ αυτές τις θέσεις του λοιπόν 
διαγράφεται ο Αναστασιάδης α¬ 
πό την ΕΣΗΕΑ και όχι για το συ¬ 
ντηρητισμό του, τον εθνικισμό του 
ή τη ριζωμένη εθνική προκατά¬ 
ληψη για τον αδικημένο από τους 
Ευρωπαίους, αλλά ανώτερο στο 
βάθος Έλληνα... 

Ασφαλώς ο ίδιος δεν έχει συ¬ 
νείδηση των αληθινών αιτίων της 
διαγραφής του, αφού την αποδί¬ 
δει στην πεθαμένη πια Λιάνη. Εί¬ 
ναι χαρακτηριστικό μάλιστα ότι 
ενώνεται τώρα με το βασικό πρώ¬ 
ην προωθητή της Λιάνη, τον αρ- 
χιφασίστα Λαλιώτη, που τώρα 
βιάζεται να την ξεφορτωθεί. 

Σημασία άλλωστε δεν έχει καν 
πόσο μακριά μπορεί να φτάνουν 
οι αντιδραστικές πλευρές του Α¬ 
ναστασιάδη, τι κρύβει αυτός και 
τι φέρνει στην επιφάνεια. Οι μαρ¬ 
ξιστές κρίνουν από τις πολιτικές 
συνέπειες της δράσης τους τα πο¬ 
λιτικά πρόσωπα, και είναι γεγο¬ 
νός ότι ο Αναστασιάδης κάνει πε¬ 
λώρια πολιτική ζημιά στο κέντρο 
του σύγχρονου φασισμού, που στη 


χώρα μας είναι το ψευτοΚΚΕ. Α¬ 
πό αυτή την άποψη μάλιστα δεν 
μπορεί κανείς να μη σημειώνει τη 
διαφορετική στάση που έχουν οι 
διώχτες του από τον ίδιο στο κε¬ 
ντρικό σήμερα ζήτημα διαχωρι¬ 
σμού της προόδου από την αντί¬ 
δραση σε παγκόσμια κλίμακα, δη¬ 
λαδή στο ζήτημα της Βοσνίας. 

Οι υποκινητές της διαγραφής 
και βασικοί πολιτικοί διώχτες του 
Αναστασιάδη είναι οι πιο θερμοί 
υπερασπιστές των Σέρβων ναζί, ε¬ 
νώ, τουλάχιστον ως τώρα, δεν εί¬ 
δαμε τον Αναστασιάδη να παίρ¬ 
νει το μέρος τους. Στη χειρότερη 
περίπτωση δεν είναι φανατικός 
φίλος τους όπως οι διώχτες του. 

Όμως πουθενά δεν αποκαλύ¬ 
πτεται τόσο έντονα η φύση των 
διωχτών όσο με την “παράλειψη” 
της διαγραφής όλου του δημοσιο¬ 
γραφικού στρατού που υποστηρί¬ 
ζει την ελληνικότητα της νότιας 
Αλβανίας και τηςΙσταμπούλ, την 
ανωτερότητα του ελληνικού πνεύ¬ 
ματος απέναντι σε κάθε άλλο, την 
ανωτερότητα του Έλληνα απένα¬ 
ντι στους ευρωπαίους “κρυόκω- 
λους”, τη φυσική ανωτερότητα του 
“σοσιαλιστή” Ρώσου απέναντι 
στον καθυστερημένο Αφγανό ή 
τον καπιταλιστή Τσέχο, τη φυσι¬ 
κή ανωτερότητα του σέρβου ορ¬ 
θόδοξου γενοκτόνου απέναντι 
στον ποταπό μουσουλμάνο της 


Νέα στοιχεία που είδαν το φως 
της δημοσιότητας επιβεβαιώ¬ 
νουν το χαφιέδικο ρόλο του 
Κόκκαλη στην υπηρεσία της ρω¬ 
σικής υπερδύναμης. Σύμφωνα με 
πληροφορίες του Τύπου, οι γερ¬ 
μανικές αρχές διαβεβαίωσαν ε¬ 
ξεταστική επιτροπή της Βουλής 
ότι διερευνούν τις σχέσεις της 
εταιρίας του Κόκκαλη “Ιντρα- 
κόμ” με την πρώην μυστική α¬ 
στυνομία ΣΤΑΖΙ και τη διεύθυν¬ 
ση «Εμπορικός Συντονισμός» 
του Υπουργείου Εξωτερικού Ε¬ 
μπορίου της Ανατολικής Γερμα¬ 
νίας. 

Η βασική δουλειά της ΙΝΤΡΑ- 
ΚΟΜ, σύμφωνα με τις καταγγε¬ 
λίες, ήταν να εισάγει προϊόντα 
υψηλής τεχνολογίας, που υπά¬ 
γονταν σε λίστα απαγορευμέ¬ 
νων για εξαγωγή στις ανατολι- 


Βοσνίας. Η κλασική φυλετική 
μορφή του ρατσισμού που καθιέ¬ 
ρωσε το τρίτο Ράιχ, νικημένη πια, 
δίνει τη σκυτά-λη στον 
εθνικιστικό, θρησκευτικό και 
ιδεολογικό ρατσισμό. 

Ένα τέτοιο διαγραφικό πογκρόμ 
θα μπορούσε να είναι επαναστα¬ 
τικό, αν στις σημερινές συνθήκες 
δεν ήταν σκέτο πραξικόπημα, αλ¬ 
λά σίγουρα η επιλεκτική διαγρα¬ 
φή Αναστασιάδη βρωμάει και ζέ¬ 
χνει φασισμό. Αυτό θα το κατα¬ 
λάβαινε κάθε ψύχραιμος γνώστης 
της πολιτικής κατάστασης στην 
Ελλάδα. Έχουμε γράψει σε πα- 
λιότερο άρθρο της Ν. Ανατολής 
ότι η μεγάλη μάζα των αναγνω¬ 
στών του Αναστασιάδη δεν είναι 
φασίστες, αλλά δημοκράτες. Ακό¬ 
μα και αν κάποιος πιστεύει ότι 
τελικά ο Αναστασιάδης είναι έ¬ 
νας καλυμμένος φασίστας, ποτέ δε 
θα απαγόρευε στους αναγνώστες 
του το δικαίωμα να τον διαβάζουν. 
Η ποινή της διαγραφής στην προ¬ 
έκτασή της σημαίνει στέρηση αυ¬ 
τού του δικαιώματος και άρνηση 
να κατακτήσουν οι ίδιοι οι ανα¬ 
γνώστες τη γνώση αυτού του σχο¬ 
λιαστή. Σημαίνει κάψιμο εφημε¬ 
ρίδας, και σωστά το ερμήνευσαν 
σαν τέτοιο όλοι οι δημοκράτες, η 
δΟδ ρατσισμός, η ΕΕίηΤί ΧΥίΐΙοΗ 
και η ΟΑΚΚΕ. 


κές χώρες, από τη Δυτική Γερ¬ 
μανία και στη συνέχεια να τα 
εξάγει στην Ανατολική Γερμα¬ 
νία. 

Παράλληλα ο Κόκκαλης κα- 
τηγορείται ότι καταχράστηκε 
περιουσιακά στοιχεία της Ανα¬ 
τολικής Γερμανίας μέσα από τις 
σχέσεις του αυτές, και μάλιστα 
σήμερα μπαίνει ζήτημα επιστρο¬ 
φής και αποζημίωσης. 

Είναι εδώ χαρακτηριστικό το 
γεγονός ότι ο Κόκκαλης επιφυ¬ 
λάχτηκε να απαντήσει σχετικά 
με την έρευνα της γερμανικής 
βουλής προκειμένου, όπως είπε, 
να ...ενημερωθεί! 

Ίσως ο χαφιές να ήθελε να δει 
προς τα πού θα κινηθούν οι πο¬ 
λιτικές εξελίξεις με την εκλο¬ 
γή του νέου πρωθυπουργού πριν 
απαντήσει! 


Μια παρατήρηση για τους 
“Ιούς”. 

Οι “Ιοί” είναι αριστεροί και 
συνεπείς αντιεθνικιστές και έ¬ 
χουν φερθεί με φιλία στην Ο¬ 
ΑΚΚΕ, ιδιαίτερα από την επο¬ 
χή του Μακεδονικού. Το Σάβ¬ 
βατο 20 Γενάρη έγραψαν ένα ε¬ 
χθρικό σχόλιο για μας στην “Ε” 
καταγγέλλοντας τη θέση μας 
για τον Αναστασιάδη. ©α απα¬ 
ντήσουμε διεξοδικότερα στο ε¬ 
πόμενο φύλλο της Ν. Ανατολής, 
επειδή το σχόλιό τους το είδα¬ 
με λίγο πριν το κλείσιμο της ύ¬ 
λης. Εδώ θα πούμε μόνο δυο λό¬ 
για. 

Οι “Ιοί” μας κατηγορούν ότι 
υποστηρίζοντας τον Αναστα¬ 


σιάδη βρεθήκαμε στο ίδιο μέ¬ 
τωπο με την αστική τάξη των 
ΜΜΕ,Αυτό που λένε είναι σω¬ 
στό και αυτή η συνύπαρξη στο 
συγκεκριμένο ζήτημα δε μας ε¬ 
νοχλεί καθόλου. Όμως θα πρέ¬ 
πει οι ίδιοι να προσέξουν ότι, 
υποστηρίζοντας τους διαγρά¬ 
φεις, βρέθηκαν στο ίδιο μέτω¬ 
πο με το Ριζοσπάστη, στο ίδιο 
μέτωπο με τους φανατικότε¬ 
ρους υποστηριχτές των Σέρβων 
ναζί. Οι “Ιοί” έχουν πέσει σε 
βαρύ λάθος με αυτή τους τη 
στάση, επειδή κατά τη γνώμη 
μας μπερδεύουν την αριστερή 
κριτική στα ΜΜΕ με τη νεο- 
δεξιά απαίτηση των ρωσόφι¬ 
λων να φιμωθεί ο Τύπος. 


Έρευνα της γερμανικής 
βουλής για το ρόλο του 
Κόκκαλη 

Βρισκόμαστε μπροστά σε σημα¬ 
ντικές εξελίξεις που θα σημα¬ 
δέψουν και θα καθορίσουν την πο¬ 
ρεία για την ανάπτυξη των δύο 
μεγάλων ναυπηγείων της χώρας. 

Σ’ ό,τι αφορά τα ναυπηγεία Σκα- 
ραμαγκά, ψηφίστηκε το νομοσχέ¬ 
διο για τη μεταβίβαση του 49% 
των μετόχων στους εργαζόμενους, 
ενώ για τα ναυπηγεία Ελευσίνας 
προκηρύχθηκε δημόσιος πλειοδο¬ 
τικός διαγωνισμός για την ιδιω¬ 
τικοποίησή τους. 

Είχαμε γράψει σε μια σειρά α¬ 
πό προηγούμενα άρθρα πως σε μια 
πρώτη φάση η μάχη ανάμεσα στις 
δυνάμεις της προόδου από τη μια 
και στις δυνάμεις του αντιβιομη- 
χανικού μεσαίωνα από την άλλη 
είχε κλείσει θετικά, μιας και οι 
προοδευτικές δυνάμεις είχαν κρα¬ 
τήσει καταρχήν τα δύο μεγάλα 
ναυπηγεία ανοιχτά, αποκρούο¬ 
ντας την επίθεση ενός μαύρου με¬ 
τώπου που με επικεφαλής το ψευ- 
τοΚΚΕ προσπαθούσε να βάλει το 
μεγάλο λουκέτο. 

Αυτή ήταν όμως μια πρώτη μά¬ 
χη. Από εκεί και πέρα ο δρόμος 
για την ανάπτυξη ήταν μια συνε¬ 
χής πορεία δύσκολης και πρωτό¬ 
γνωρης ταξικής πάλης, όπου το 
βασικό ρόλο έπαιξε και παίζει ο 
συνειδητός παράγοντας που λέ¬ 
γεται εργατικό κίνημα. 

Σήμερα βρισκόμαστε στο ξεκί¬ 
νημα μιας νέας πορείας, όπου μέ¬ 
σα από διαφορετικούς δρόμους το 
εργατικό κίνημα καλείται να στα¬ 
θεροποιήσει την προηγούμενη νί¬ 
κη του και να σπρώξει αποφασι¬ 
στικά τα δύο μεγάλα ναυπηγεία 
στο δρόμο του εκσυγχρονισμού 
και της ανάπτυξης. 

Απέναντι του στέκεται ο ίδιος 
εχθρός: Το μαύρο σοσιαλφασι- 
στικό μέτωπο, που με επικε¬ 
φαλής το ψευτοΚΚΕ συσπει¬ 
ρώνει ό,τι αντιπαραγωγικό, 
σάπιο και γραφειοκρατικό υ¬ 
πάρχει από την προηγούμενη 
περίοδο, το ντύνει με “φιλερ¬ 
γατικά” αιτήματα και το αντι- 
παραθέτει στην πρόοδο. 

ΣΤΑ ΝΑΥΠΗΓΕΙΑ 
ΣΚΑΡΑΜΑΓΚΑ 

Η λύση του “51-49%” ήταν η μο¬ 
ναδική λύση που στις συγκεκρι¬ 
μένες συνθήκες μπορούσε να κρα¬ 
τήσει το ναυπηγείο ανοιχτό. Από 
εκεί και πέρα, αυτό που θα κρίνει 
την πορεία του είναι το αν, κάτω 
από αυτό το καθεστώς, θα τραβή¬ 
ξει στο δρόμο του εκσυγχρονισμού 
και της ανάπτυξης ή θα οδηγηθεί 
στο μαρασμό και στη διάλυση. 

Αυτό το ζήτημα κρίνεται σήμε¬ 
ρα και εκεί διαχωρίζονται τα 
στρατόπεδα και η πάλη των γραμ¬ 
μών. 

Βασικό εμπόδιο που πρέπει να 
παραμεριστεί για να μπει το ναυ¬ 
πηγείο στο δρόμο της ανάπτυξης 

είναι το καθεστώς μιας αντι- 
παραγωγικής οργάνωσης και 
διεύθυνσης που επέβαλε για 
χρόνια ολόκληρα μια σάπια 
κρατική, κομματική και συν¬ 
δικαλιστική γραφειοκρατία με 
ιδιαίτερα και αρκετά πλουσιο¬ 
πάροχα προνόμια. 

Η γραφειοκρατία αυτή χτύπησε 
στην καρδιά το ναυπηγείο, βγά- 
ζοντάς το ουσιαστικά έξω από την 
παγκόσμια αγορά της κατασκευ¬ 
ής εμπορικών πλοίων. Αυτό το έ¬ 
κανε με δύο βασικούς τρόπους: α) 


Με το χτύπημα του εκσυγχρονι¬ 
σμού του παραγωγικού εξοπλι¬ 
σμού και β) με την αντιπαραγω- 
γική-γραφειοκρατική οργάνωση. 
Αυτούς τους δύο παράγοντες κα¬ 
λείται σήμερα να ανατρέψει το ερ¬ 
γατικό κίνημα με άμεσα και συ¬ 
γκεκριμένα μέτρα. 

Όμως πριν απ’ αυτό πρέπει να 
ανατρέψει εκείνη την ιδεολογι¬ 
κή και πολιτική γραμμή που κα¬ 
θοδηγεί και αναπαράγει την πα¬ 
λιά γραφειοκρατική σαπίλα. 

Αυτή είναι η γραμμή του σο- 
σιαλφασισμού με βασικό εκφρα¬ 
στή το ψευτοΚΚΕ και την ΕΣΑΚ. 

Η ουσία αυτής της γραμμής, ό¬ 
πως αρκετές φορές έχουμε ανα¬ 
λύσει, είναι το ιερό και απαραβί¬ 
αστο του “δημόσιου χαρακτήρα” 
του ναυπηγείου, με επιχειρηματι¬ 
κή δραστηριότητα στα πλαίσια 
της “εσωτερικής αγοράς” κόντρα 
στη “διεθνή ιμπεριαλιστική αγο¬ 
ρά”. Είναι δηλαδή το “ιερό” και 
“απαραβίαστο” των προνομίων 
της σάπιας γραφειοκρατίας, αλ¬ 
λά και ο αποκλεισμός του εφοπλι¬ 
στικού κεφαλαίου σα βασικού πα¬ 
ράγοντα της “διεθνούς ιμπεριαλι¬ 
στικής αγοράς”. 

Στο πρώτο ζήτημα: Σαν τμή¬ 
μα της συνολικής “δημόσιας πε¬ 
ριουσίας”, δεν είναι απαραίτητο 
για το ψευτοΚΚΕ να είναι το ναυ¬ 
πηγείο, σαν αυτόνομη οικονομι¬ 
κή μονάδα, παραγωγικό και κερ- 
δοφόρο. Αρκεί μέσα σ’ αυτό να 
διαμορφώνονται οι όροι εκείνοι 
που αύριο θέλουν να διαμορφώ¬ 
σουν σ’ ολόκληρη τη χώρα: Ο εκ¬ 
φυλισμός και τα απεριόριστα προ¬ 
νόμια μιας διοικητικής γραφειο¬ 
κρατίας, ο εκφυλισμός της προ¬ 
λεταριακής ιδεολογίας, η κρίση 
και η οικονομική εξαθλίωση για 
το λαό. 

Όλη αυτή την τακτική το ψευ¬ 
τοΚΚΕ τη βαφτίζει με “σοσιαλι¬ 
στικά” και “εργατικά” λόγια, γι’ 
αυτό ακριβώς και μιλάμε για σο- 
σιαλφασισμό: 

1. Την επίθεση στη λύση “51- 
49%” την έδωσε κάτω από τη σού- 
περ-ταξική θεωρία πως οι εργά¬ 
τες δεν μπορούν να είναι μέτοχοι, 
γιατί αλλοιώνεται ...ο ταξικός 
τους χαρακτήρας! 

Κάτω όμως απ’ αυτή την αρι¬ 
στερή φρασεολογία, που ασπάστη- 
κε μέχρι δακρύων από τη συγκί¬ 
νηση όλος ο τροτσκιστικός τους 
περίγυρος, κρύφτηκε ένα αρκετά 
σημαντικό χτύπημα στην εργατι¬ 
κή πρωτοπορία: Το χτύπημα στο 
βαθύ προλεταριακό και 
επαναστατικό μέτρο του εργα¬ 
τικού ελέγχου. Γιατί στο βάθος 
το “51-49%” δεν ήταν τίποτα άλ¬ 
λο από ένα μέτρο που δίνει τη 
δυνατότητα στο εργατικό κίνημα 
του ναυπηγείου να επιβάλει τον 
πιο δυνατό έλεγχο στην κρατική 
γραφειοκρατία, ν’ αλλάξει τους 
συσχετισμούς και να πάρει μέσα 
απ’ αυτό το προλεταριάτο στα χέ¬ 
ρια του το ζήτημα της ανάπτυξης 
του ναυπηγείου. 

Απ’ αυτή τη βαθιά αντεπανα- 
στατική θέση το ψευτοΚΚΕ χτύ¬ 
πησε το “51-49%” και κάλεσε τους 
εργάτες να μην πάρουν τις μετο¬ 
χές, για να γνωρίσει την πολιτική 
συντριβή, μιας και σ’ αυτό του το 
κάλεσμα υπάκουσαν μόνο ...70 ερ¬ 
γάτες από 2.800 που δουλεύουν 
σήμερα στο ναυπηγείο. 

2 . Το αναγκαίο χτύπημα του 


υπερεξογκωμένου, ιδιαίτερα 
του διοικητικού, προσωπικού, 
που έφερε το κομματικό ρου- 
σφέτι και η γραφειοκρατική 
οργάνωση της παραγωγής, 
προσπάθησαν να το εμποδίσουν 
μέσα από το πάλι “σούπερ-ταξι- 
κό” σύνθημα “Ούτε μια απόλυση”. 

Κάτω απ’ αυτό το σύνθημα, στη¬ 
ριγμένοι στην αντικειμενική δια¬ 
φθορά της δημοσιοϋπαλληλικής 
μονιμότητας, έκρυψαν την υπερά¬ 
σπιση του κομματικού ρουσφετιού, 
τον εκβιασμό της κομματικής και 
συνδικαλιστικής γραφειοκρατίας 
πάνω στην εργατική τάξη, τον οι¬ 
κονομικό φασισμό που στηρίζεται 
πάνω σ’ αυτή τη σχέση και προ¬ 
σπάθησαν να διαφθείρουν το προ¬ 
λεταριάτο σε μια λούμπεν-αντι- 
παραγωγική κατεύθυνση. Δεν υ¬ 
πάρχει πιο βαθιά προλεταριακή ε¬ 
παναστατική πολιτική από την α¬ 
ναγνώριση και το χτύπημα αυτής 
της κατάστασης που κυριαρχεί 
σήμερα όχι μόνο στις κρατικοποι¬ 
ημένες βιομηχανίες, αλλά και σ’ 
όλο το Δημόσιο, γιατί αυτή η πο¬ 
λιτική είναι που οδηγεί όλο τον 
εργαζόμενο λαό στην απελευθε¬ 
ρωτική σοσιαλιστική πορεία. 

Όμως όσο απαραίτητο είναι αυ¬ 
τό, άλλο τόσο απαραίτητη είναι 
η πάλη για την προστασία του βιο¬ 
τικού επιπέδου του λαού. Σ’ αυτό 
το ζήτημα το ψευτοΚΚΕ αναδεί- 
χνεται σε μεγάλο συκοφάντη και 
σε απόλυτο ψεύτη. 

Γιατί μέσα στο ναυπηγείο δεν 
υπάρχουν “1000 απολύσεις”, όπως 
λέει. Η μείωση του προσωπικού 
κατά 600 άτομα καθορίζεται με 
το νόμο 2367 που ψηφίστηκε στις 
29 Δεκέμβρη και κάτω από την 
πάλη του σωματείου διαμορφώνο¬ 
νται όροι που εξασφαλίζουν με 
τον καλύτερο τρόπο το βιοτικό 
τους επίπεδο. Αυτό κρύβει το ψευ¬ 
τοΚΚΕ. 

Κρύβει δηλαδή πως με το νόμο 
αυτό βγαίνουν σε πρόωρη σύντα¬ 
ξη εργαζόμενοι με πλήρεις απο¬ 
δοχές και από το ΙΚΑ και από 
την επικουρική ασφάλιση. Και μά¬ 
λιστα με αυξημένη αποζημίωση 
κατά 25%. Σύμφωνα με τους υπο¬ 
λογισμούς του σωματείου, γύρω 
στους 480 εργαζόμενους ευεργε¬ 
τούνται απ’ αυτή τη διάταξη του 
νόμου, ενώ πάνω από 110 εργαζό¬ 
μενοι, μέχρι τη μέρα που γράφε¬ 
ται αυτό το άρθρο, έχουν καταθέ¬ 
σει αιτήσεις για μετατάξεις, που 
επίσης προβλέπονται από το νό¬ 
μο, ή για οικειοθελείς παραιτή¬ 
σεις που συνοδεύονται με αυξη¬ 
μένη αποζημίωση. 

Η διοίκηση του σωματείου εκτι¬ 
μάει πως είναι αρκετά πιθανό να 
ξεπεραστεί κατά πολύ ο αριθμός 
των 600, οπότε θα υπάρξει πρό¬ 
βλημα στην παραγωγή, ιδιαίτερα 
από τις αποχωρήσεις απαραίτη¬ 
των τεχνιτών. Σε μια τέτοια αρκε¬ 
τά πιθανή περίπτωση είναι απο¬ 
φασισμένο να πάρει μέτρα. 

Σε μια τέτοια λοιπόν κατάστα¬ 
ση, ποιος μπορεί να μιλάει σοβα¬ 
ρά για απολύσεις; Θα αναφέρουμε 
ακόμα ένα στοιχείο για να δεί¬ 
ξουμε τη γελοιότητα των επιχει¬ 
ρημάτων και της ψευδολογίας του 
ψευτοΚΚΕ: Από τους 70 που 
πειθάρχησαν στη γραμμή του και 
δεν πήραν μετοχές ήδη οι 10 έ¬ 
χουν δηλώσει οικειοθελή παραί¬ 
τηση. 

3. Το χτύπημα των προνομί¬ 


ων της γραφειοκρατικής ορ¬ 
γάνωσης της παραγωγής προ¬ 
σπαθούν να το εμφανίσουν σα χτύ¬ 
πημα των δικαιωμάτων των ερ¬ 
γαζομένων. Έτσι, αντιδρούν και 
φωνάζουν μέσα από το Ριζοσπά¬ 
στη στις 16 του Γενάρη πως χτυ¬ 
πιούνται οι υπερωρίες και εφαρ¬ 
μόζεται η πολυειδικότητα. 

Τι συμβαίνει πραγματικά; 

Στην προηγούμενη περίοδο το 
συνολικό κόστος των υπερωριών 
έφτανε στο 50% της συνολικής μι¬ 
σθοδοσίας. Και αυτό σε ένα ναυ¬ 
πηγείο που το βασικό του πρόβλη¬ 
μα ήταν η υποαπασχόληση ή α¬ 
κόμα και η καθόλου δουλειά. 

Πώς λοιπόν είχαμε τόσες υπε¬ 
ρωρίες; Αρκετοί διευθυντές τμη¬ 
μάτων, υπεργοδηγοί και εργοδη¬ 
γοί, για να έχουν ιδιαίτερες απαλ¬ 
λαγές και με μοναδικό τους κρι¬ 
τήριο τα ατομικά τους συμφέρο¬ 
ντα, άφηναν τμήματα ολόκληρα 
χωρίς δουλειά ολόκληρη τη βδο¬ 
μάδα και παρουσίαζαν παραγωγή 
μόνο τα Σαββατοκύριακα! 

Με τη μέθοδο αυτή της προσχε- 
διασμένης υπερωρίας, ακόμα και 
της εικονικής υπερωρίας, φόρτω¬ 
ναν τους προσωπικούς τους φα¬ 
κέλους με τεράστια βδομαδιάτι¬ 
κα. 

Αυτά τα “δικαιώματα” υπερα¬ 
σπίζεται το ψευτοΚΚΕ όταν φω¬ 
νάζει για τις υπερωρίες, κόντρα 
σε μια προσπάθεια που γίνεται 
στη νέα κατάσταση για να περιο¬ 
ριστούν αυτά τα “δικαιώματα”. 

Όσον αφορά την “πολυειδικό- 
τητα”, και εδώ έχουμε από το ψευ¬ 
τοΚΚΕ μια υπεράσπιση ιδιαίτερων 
προνομίων. Γιατί στην πραγματι¬ 
κότητα δεν έχουμε να κάνουμε με 
αλλαγές ειδικοτήτων. Έχουμε να 
κάνουμε με το χτύπημα του προ¬ 
νομίου της λούφας και της τεμπε¬ 
λιάς. Για παράδειγμα: Έχουμε μια 
ειδικότητα του ελασματουργού. Οι 
ελασματουργοί είναι διασκορπι¬ 
σμένοι σε διάφορα τμήματα δου¬ 
λειάς. Αν σε ένα τμήμα υπάρχει 
πολλή δουλειά για ελασματουρ¬ 
γούς και σε άλλο καθόλου, δεν 
μπορούσαν οι ελασματουργοί του 
δεύτερου τμήματος να πάνε στο 
πρώτο. Έτσι, οι πρώτοι ελασμα¬ 
τουργοί ψόφαγαν στη δουλειά και 
στην υπερωρία, ενώ οι δεύτεροι 
κάθονταν όλη μέρα. 

Αυτό το “δικαίωμα” υπερασπί¬ 
ζεται το ψευτοΚΚΕ όταν καταγ¬ 
γέλλει, όπως λέει, το μέτρο της 
“πολυειδικότητας”, το χτύπημα 
δηλαδή της κατάστασης που α¬ 
ναφέραμε παραπάνω. 

Στο δεύτερο ζήτημα, στο χτύ¬ 
πημα δηλαδή του εφοπλισμού σαν 
του βασικού παράγοντα της δή¬ 
θεν “ιμπεριαλιστικής αγοράς”. 

Με τη θεωρία αυτή το ψευτοΚ¬ 
ΚΕ χτύπησε και χτυπάει τον πα¬ 
ραγωγικό εξοπλισμό των ναυπη¬ 
γείων στον τομέα της κατασκευ¬ 
ής και τα μετατρέπει ουσιαστικά 
σε καρνάγια. Γιατί το ναυπηγείο 
σημαίνει κατασκευή, και ανάπτυ¬ 
ξη στις σημερινές συνθήκες της 
διεθνοποίησης, ιδιαίτερα για τα 
ναυπηγεία, σημαίνει επιβίωση στο 
διεθνή ανταγωνισμό. Για ποια 
“εσωτερική αγορά” μιλάει το ψευ¬ 
τοΚΚΕ ή τι εννοεί όταν λέει πως 
έχουμε σημαντικό ελληνόκτητο ε¬ 
μπορικό στόλο; Αποτελεί αυτό μία 
επίκληση στον “πατριωτισμό” του 
εφοπλισμού ή φαντάζεται το ψευ¬ 
τοΚΚΕ μέτρα που θα υποχρέωναν 


τους έλληνες εφοπλιστές να φτιά¬ 
χνουν τα καράβια τους εδώ; 

Ούτε πατριωτισμός υπάρχει έ¬ 
ξω από το κέρδος ούτε κανένα μέ¬ 
τρο υπάρχει, με το οποίο ακόμα 
και μια επαναστατική κυβέρνηση 
θα υποχρέωνε τους εφοπλιστές να 
φτιάχνουν στη χώρα μας τα κα¬ 
ράβια τους. Από τη φύση του το 
εφοπλιστικό κεφάλαιο έχει τον 
πιο απόλυτο διεθνή χαρακτήρα. 
Και αυτό είναι που κάνει την “ε¬ 
σωτερική αγορά” του ψευτοΚΚΕ 
ή μια ηλιθιότητα ή μια πραγματι¬ 
κή παγίδα, μέσα από την οποία 
περνάει όλο το χτύπημα του εκ¬ 
συγχρονισμού των ναυπηγείων. 

Το μέλλον των ελληνικών 
ναυπηγείων βρίσκεται στην 
κατασκευή, και η ελληνική 
ναυπηγική βιομηχανία μπορεί 
να σταθεί στο διεθνή ανταγω¬ 
νισμό, γιατί μπορεί να στηρι- 
χθεί σε δύο μοναδικούς παρά¬ 
γοντες: στο υψηλότατο τεχνι¬ 
κό επίπεδο των εργατών της 
και στη γεωγραφική της θέση. 

Αυτή την πορεία προσπαθεί 
λυσσασμένα να χτυπήσει το ψευ¬ 
τοΚΚΕ, ιδιαίτερα σήμερα που η 
παραπάνω θέση έχει γίνει συνεί¬ 
δηση στο εργατικό κίνημα και των 
δύο μεγάλων ναυπηγείων της χώ¬ 
ρας. 

Στο χτύπημα αυτής της μο¬ 
ναδικής αναπτυξιακής πορεί¬ 
ας το ψευτοΚΚΕ χρησιμοποιεί 
τη μέθοδο της προβοκάτσιας 
απέναντι στις σχέσεις ναυπη- 
γείων-εφοπλιστών. 

Κατευθύνει τα πυρά του κύρια 
ενάντια στη μεγάλη καμπάνια που 
κάνουν σήμερα τα σωματεία του 
Σκαραμαγκά και της Ελευσίνας 
για την αποκατάσταση της ναυ¬ 
πηγικής αξιοπιστίας της χώρας 
και χρησιμοποιεί το Συνδικάτο 
Μετάλλου της Ζώνης για να ο¬ 
ξύνει την “αντιεφοπλιστική” πά¬ 
λη. 

Από την άλλη, μέσα στο ναυ¬ 
πηγείο χτυπάει το επενδυτικό 
πρόγραμμα ύψους 14 δις δρχ., που 
έχει στόχο τον παραγωγικό εκ¬ 
συγχρονισμό στην κατεύθυνση της 
κατασκευής. Το χτύπημα δίνε¬ 
ται πάλι από τη μεριά της υπε¬ 
ράσπισης των “εργατικών συμφε¬ 
ρόντων”, μιας και δε δέχεται να 
συμμετέχουν σ’ αυτό το πρόγραμ¬ 
μα οικονομικά και οι εργάτες. Η 
συμμετοχή των εργατών, η μεριά 
του 49% δηλαδή, είναι στο ύψος 
των 2,2 δις, σε ποσοστό δηλαδή 
15,6%. 

ΣΤΑ ΝΑΥΠΗΓΕΙΑ 
ΕΛΕΥΣΙΝΑΣ 

Η εκκαθάριση υπό λειτουργία ή¬ 
ταν εκείνη η μορφή, που κόντρα 
στη γραμμή του ψευτοΚΚΕ για “ε¬ 
νιαίο δημόσιο φορέα”, κράτησε το 
ναυπηγείο ανοιχτό το προηγούμε¬ 
νο καλοκαίρι. Φυσική κατάληξη 
του ενδιάμεσου αυτού ιδιοχτησια- 
κού καθεστώτος είναι η επιχει- 
ρούμενη σήμερα ιδιωτικοποίηση. 

Σ’ αυτή τη νέα απόπειρα ιδιω¬ 
τικοποίησης υπάρχει η συμφωνία 
του σωματείου των εργαζομένων. 
Απέναντι σ’ αυτή τη συμφωνία το 
ψευτοΚΚΕ ξεδιπλώνει όλη την ε¬ 
πίθεσή του και μιλάει για νέο ξε¬ 
πούλημα. 

Δε θα αναφερθούμε αναλυτικά 
-πράγμα που έχουμε κάνει διεξο¬ 
δικά σε μια σειρά από προηγού¬ 
μενα άρθρα- στους λόγους για 

τους οποίους υποστηρίζουμε τη 
θέση αυτού του σωματείου κόντρα 
στην επίθεση που δέχεται από το 
σοσιαλφασισμό. 

Όμως θα επαναλάβουμε τη θέ¬ 
ση μας πως η πάλη απέναντι στη 
σαπίλα της κρατικής γραφειοκρα¬ 
τίας και στη διάλυση που φέρνει 
η αντιπαραγωγική ταξική της φύ¬ 
ση δεν μπορεί να δοθεί από το 
προλεταριάτο χωρίς την εξα¬ 
σφάλιση των πιο πλατιών συμμα- 
χιών, ιδιαίτερα με αναπτυξιακές 
πλευρές του ιδιωτικού κεφαλαί¬ 
ου στα πλαίσια της Ε.Ε. 

Μέσα σ’ αυτά τα πλαίσια και 
κάτω από τους όρους που βά¬ 
ζει το ίδιο το εργατικό κίνη¬ 
μα, η ιδιωτικοποίηση του ναυ¬ 
πηγείου μπορεί να ανοίξει το 
δρόμο στην ανάπτυξη και τον 
εκσυγχρονισμό. 

Είναι εδώ χαρακτηριστικός ο 
ψευδής τρόπος με τον οποίο το 
ψευτοΚΚΕ προσπαθεί καταρχήν 
να ανατρέψει τα πραγματικά γε¬ 
γονότα. 

Σε άρθρο του ο Ριζοσπάστης 
στις 16 Γενάρη, όταν πρωτοαναγ- 
γέλθηκε ο πλειοδοτικός διαγωνι¬ 
σμός, γράφει: «Στο νέο (;) Περα- 
τικό προσφέρεται όχι μόνο ένα 
σύγχρονο ναυπηγείο, αλλά και 
σαν “προίκα” το πρόγραμμα ναυ¬ 
πήγησης τεσσάρων αρματαγωγών 
του Πολεμικού Ναυτικού, καθώς 
και της κατασκευής τροχαίου υ¬ 
λικού για τον ΟΣΕ ύψους αρ¬ 
κετών δεκάδων δις δρχ. Ο μόνος 
όρος συμμετοχής στο διαγωνισμό 
είναι μια εγγυητική επιστολή 250 
εκατ. δρχμών!». 

Η ψευδής εικόνα που φτιάχνει 
ο Ριζοσπάστης είναι πως ένα ω¬ 
ραιότατο ναυπηγείο πωλείται χω¬ 
ρίς καμιά εγγύηση, με μόνο όρο 
την εγγυητική επιστολή των 250 
εκατ. δρχ. 

Όμως δεν είναι έτσι. Μέσα στη 
διακήρυξη του διαγωνισμού υπάρ¬ 
χουν μια σειρά από όρους που κα¬ 
τά τη δίκιά μας αντίληψη βρί¬ 
σκονται σε μια θετική κατεύ¬ 
θυνση, γιατί δίνουν τη δυνατό¬ 
τητα στο εργατικό κίνημα του 
ναυπηγείου με δίκιά του παρέμ¬ 
βαση να εξασφαλίσει από την αρ¬ 
χή της ιδιωτικοποίησης μια θετι¬ 
κή αναπτυξιακή πορεία. 

Τέτοιοι όροι είναι: Η δέσμευση 
ότι οι αγοραστές θα διατηρήσουν 
την επιχείρηση σα ναυπηγείο του¬ 
λάχιστον για μια δεκαετία. Τα 
κριτήρια αξιολόγησης, που πέρα 
από το ύψος του προσφερόμενου 
τιμήματος λαμβάνονται υπόψη, το 
επιχειρηματικό σχέδιο και το ε¬ 
πενδυτικό πρόγραμμα του αγορα¬ 
στή, όπως επίσης κι η εξασφάλι¬ 
ση όσο το δυνατόν περισσοτέρων 
εκ του υπάρχοντος προσωπικού 
θέσεων εργασίας και οι παροχές 
προς αυτό, όπως επίσης και η α¬ 
ξιοπιστία, η επιχειρηματική εμπει¬ 


ρία και η φερεγγυότητα του υπο¬ 
ψήφιου αγοραστή. 

Σ’ αυτούς τους όρους θα κριθεί 
εξαρχής η πορεία του εκσυγχρο¬ 
νισμού του ναυπηγείου. 

Εκεί πρέπει κατά την άποψη 
μας να πέσει σήμερα όλο το βά¬ 
ρος της διοίκησης του σωματεί¬ 
ου. Να είναι αυτό δηλαδή που θα 
έχει το βασικό ρόλο στη συγκε¬ 
κριμένη ιδιωτικοποίηση. Και αυ¬ 
τό μπορεί να το κάνει, γιατί έχει 
καταχτήσει ένα τεράστιο κύρος, 
όπως έδειξε με την πάλη του στην 
προηγούμενη περίοδο. 

ΕΝΙΑΙΟ 

ΑΝΤΙΣΟΣΙΑΛΦΑΣΙΣΤΙΚΟ 

ΑΝΑΠΤΥΞΙΑΚΟ ΜΕΤΩΠΟ 

Παρά τις επιμέρους αντιθέσεις, 
τα δύο σωματεία των εργαζομέ¬ 
νων στα μεγάλα νυπηγεία βρίσκο¬ 
νται σε μια ενιαία κατεύθυνση πά¬ 
λης. 

Έχουν αναλάβει τον πρωτοπό¬ 
ρο σήμερα συνδικαλιστικό ρόλο 
να οδηγήσουν τη ναυπηγική βιο¬ 
μηχανία στο δρομο της ανάπτυ¬ 
ξης και της προόδου κάτω από την 
ενιαία αντίληψη του προσανατο¬ 
λισμού της παραγωγής, μέσα από 
τον αναγκαίο εκσυγχρονισμό, 
στην κατασκευή των εμπορικών 
πλοίων. Έχουν καταχτήσει μια ε¬ 
νιαία αντίληψη πως το θέμα αυτό 
απαιτεί μια βαθιά σύγκρουση με 
τις πιο καθυστερημένες, σάπιες 
και αντιπαραγωγικές πλευρές της 
γραφειοκρατικής διοίκησης που 
είχε για κέντρο την κρατική γρα¬ 
φειοκρατική αστική τάξη. 

Η πάλη αυτή είναι μια καθαρά 
ταξική πολιτική πάλη που απαι¬ 
τεί την πιο βαθιά σύγκρουση με 
το σοσιαλφασισμό, που έχει για 
κέντρο του το ακραίο εκφυλιστι- 
κό φαινόμενο που λέγεται ψευ¬ 
τοΚΚΕ. Γράψαμε και πιο πάνω 
πως αυτή τη μεγάλη μάχη το προ¬ 
λεταριάτο δεν μπορεί να τη δώ¬ 
σει μόνο του και πως είναι απα¬ 
ραίτητη η αξιοποίηση όλων των 
αναπτυξιακών πλευρών της αστι¬ 
κής τάξης. Αυτό είναι που καθο¬ 
ρίζει και τη διαφορετική μορφή σε 
κάθε ναυπηγείο που το εργατικό 
κίνημα δίνει την πάλη. 

Όμως ο ενιαίος χαρακτήρας αυ¬ 
τού του μετώπου βρίσκεται στο 
χτύπημα του ενιαίου εχθρού. 

Αλλά ακόμα και σε κάτι πιο με¬ 
γάλο, αυτό που δίνει τα πιο βαθιά 
επαναστατικά χαρακτηριστικά: 
Στο γεγονός πως μέσα απ' αυτή 
την ενιαία πάλη μπορεί το προ¬ 
λεταριάτο να δείξει πως είναι αυ¬ 
τό που μπορεί να εκφράσει με την 
πιο μεγάλη συνέπεια μέχρι το τέ¬ 
λος τον αγώνα ενάντια στη γρα¬ 
φειοκρατική σαπίλα του σοσιαλ- 
φασισμού. 

Η ΟΑΚΚΕ στέκεται στο πλευ¬ 
ρό αυτών των αγώνων! 


Για δυο σχεδόν μήνες η ελλη¬ 
νική πολιτική σκηνή και ο λαός 
ταλαιπωρούνταν από τους πρα¬ 
ξικοπηματίες του Εκτελεστικού 
και την ομάδα Λαλιώτη με την 
ερμηνεία ενός άρθρου (μάλλον 
μιας παραγράφου ενός άρθρου) 
του Συντάγματος, στο οποίο στή¬ 
ριζαν ολόκληρη τη νομική τους 
“επιχειρηματολογία” για να δι¬ 
καιολογήσουν την προκλητική 
“ταρίχευση” του Α. Παπανδρέου 
και να καθυστερήσουν όσο μπο¬ 
ρούσαν και όσο χρειαζόταν, ώστε 
να διαμορφώσουν τα κατάλληλα 
γι’ αυτούς πολιτικά μέτωπα. 

Πρόκειται για την περίφημη πια 
ερμηνεία της λέξης “εκλείψει” 
στο άρθρο 38 παρ. 2 του Συντάγ¬ 
ματος. 

Βέβαια, όταν είδαν ότι δεν μπο¬ 
ρούσαν επ' άπειρον να τρενάρουν 
την αντικατάσταση του Α. Πα¬ 
πανδρέου και μπροστά στον κίν¬ 
δυνο να χάσουν τ’ αβγά και τα 
καλάθια από τις ολοένα διογκού- 
μενες αντιδράσεις βουλευτών και 
λαού, τότε “ξέχασαν”, όσο ξαφ¬ 
νικά ανακάλυψαν, όλες τις προ¬ 
ηγούμενες ερμηνείες που έδιναν 
σ’ αυτό και πέρασαν σε πιο “ρεα¬ 
λιστικές” απόψεις... 

Έχει ενδιαφέρον όμως να δού¬ 
με τι έλεγαν τόσο καιρό και δεν 
κοκκίνιζαν από ντροπή οι σο- 
σιαλφασίστες και οι συνοδοιπό¬ 
ροι τους, για να καταλάβουμε πό¬ 
σο προσπαθούν να κόψουν και να 
ράψουν την πραγματικότητα και 
τους νόμους στα μέτρα τους, ό¬ 
ταν και η πρώτη και οι δεύτεροι 
δεν τους βολεύουν. 

Το Σύνταγμα που ισχύει σήμε¬ 
ρα είναι αυτό του 1975, όπως α¬ 
ναθεωρήθηκε στα 1986 από τον 
Παπανδρέου προκειμένου να πε¬ 
ρικόψει αρμοδιότητες από τον 
Πρόεδρο της Δημοκρατίας και να 
τις προσθέσει στον εαυτό του, να 
φτιάξει δηλαδή αυτό που εύστο¬ 
χα ονομάστηκε “πρωθυπουργοκε- 
ντρικό σύστημα”. Μετά την ανα¬ 
θεώρησή του το Σύνταγμα μετα¬ 
γλωττίστηκε στη δημοτική, αλ¬ 
λά με τη ρητή επισήμανση ότι σε 
κάθε περίπτωση το αυθεντικό κεί¬ 
μενο είναι αυτό της καθαρεύου¬ 
σας, το αρχικό δηλαδή. 

Μετά την αναθεώρηση λοιπόν 
το Σύνταγμα στο άρθρο 38 παρ. 2 
γράφει: «Εάν ο Πρωθυπουργός 
παραιτηθή ή εκλείψη, ο Πρόεδρος 
της Δημοκρατίας διορίζει Πρω¬ 
θυπουργόν τον προτεινόμενον υ¬ 
πό της κοινοβουλευτικής ομάδος 
του κόμματος εις το οποίον ανή¬ 
κει, η δε πρότασις δια Πρωθυ¬ 
πουργόν ενεργείται το βραδύτε- 
ρον εντός τριημέρου. Μέχρι του 
διορισμού του νέου Πρωθυ¬ 
πουργού, τα καθήκοντα Πρωθυ¬ 
πουργού ασκεί ο πρώτος τη τάξει 
Αντιπρόεδρος ή Υπουργός ». Η 
μεταφορά του κειμένου στη δη¬ 
μοτική αφήνει τη λέξη “εκλείψη” 
αμετάφραστη: «Αν ο Πρωθυπουρ¬ 
γός παραιτηθεί ή εκλείψει...» Έ¬ 
τσι, από το σημείο αυτό και μόνο 
δε φαίνεται καθαρά τι σημαίνει η 
λέξη. Όμως, αν το ερμηνεύσουμε 


όπως ήθελε το Εκτελεστικό (έ- 
κλειψη=θάνατος), είναι δυνατόν 
ο πρωθυπουργός να αναπληρώνε¬ 
ται, έστω και προσωρινά, μόνο σε 
περίπτωση παραίτησης ή φυσικού 
θανάτου; Και τι γίνεται στην πε¬ 
ρίπτωση μακροχρόνιας ασθένειας; 
Τι γίνεται στην περίπτωση απα¬ 
γωγής του, π.χ.; Άλλωστε, είναι 
δυνατόν το διάστημα της αναπλή- 
ρωσής του (βλ. Τσοχατζόπουλο) 
να είναι διηνεκές και ατελείωτο, 
από τη στιγμή μάλιστα πως ο α- 
ναπληρών δεν έχει το δικαίωμα 
ούτε καν την παραίτηση ενός υ¬ 
πουργού (πόσο μάλλον να ασκή¬ 
σει πολιτική) να κάνει αποδεκτή; 

Εκεί που ξεκαθαρίζουν τα πράγ¬ 
ματα είναι τι συμβαίνει σε παρό¬ 
μοια περίπτωση με τον πρόεδρο 
της δημοκρατίας. Στο άρθρο 34 
στις παρ. 1 και 2, που, ας σημειω¬ 
θεί, προηγείται του άρθρου 38 (αυ¬ 
τό έχει τη σημασία του, όπως θα 
δείξουμε παρακάτω), γράφονται 
τα εξής: « Τον Πρόεδρον της Δη¬ 
μοκρατίας αποδημούντα υπέρ τας 
δέκα ημέρας, εκλείποντα, παραι- 
τούμενον, εκπεσόντα ή κωλυόμε- 
νον εξ οιουδήποτε λόγου να α- 
σκήση τα καθήκοντα αυτού, ανα¬ 
πληροί προσωρινώς ο Πρόεδρος 
της Βουλής (...) Παρατεινομένης 
της αδυναμίας του Προέδρου της 
Δημοκρατίας προς άσκησιν των 
καθηκόντων του πέραν των τριά¬ 
κοντα ημερών, συγκαλείται υπο¬ 
χρεωτικούς η Βουλή, και αν αύτη 
έχει διαλυθή, όπως αποφανθή δια 
της πλειοψηφίας των τριών πέ¬ 
μπτων του συνόλου των μελών 
αυτής, αν συντρέχη περίπτωσις ε¬ 
κλογής νέου Προέδρου». 

Τι παρατηρούμε εδώ; Ότι, ενώ 
στο 38 για τον πρωθυπουργό προ- 
βλέπονται μόνο δυο περιπτώσεις 
αναπλήρωσης, στο 34 προβλέπο- 
νται τουλάχιστον τέσσερις, συν 
μία που καλύπτει τα πάντα («εξ 
οιουδήποτε λόγου»). Είναι προ¬ 
φανές ότι ο νομοθέτης στο 38 δεν 
έγραψε όλες τις περιπτώσεις α¬ 
ναπλήρωσης αναλυτικά, αφού τις 
είχε ήδη αναφέρει στο 34 για τον 
πρόεδρο της δημοκρατίας. Αρκέ- 
στηκε να γράψει μόνο για παραί¬ 
τηση και έκλειψη. Και, εφόσον η 
παραίτηση αναφέρεται ρητά και 
στο 34, δικαιούμαστε να συμπε- 
ράνουμε ότι η έκλειψη στο 38 κα¬ 
λύπτει όλες τις άλλες περιπτώ¬ 
σεις, όπως αναλυτικά αναφέρο- 
νται στο 34. 

Έπειτα, είναι και κάτι άλλο. Ό¬ 
ταν γράφεις στην καθαρεύουσα, 
η γλώσσα γίνεται περισσότερο α¬ 
κριβόλογα και δε σηκώνει εύκο¬ 
λα παρερμηνείες. Ακόμα και οι 
διατυπώσεις με τις λεκτικές τους 
αποχρώσεις έχουν την ιδιαίτερη 
σημασία τους. Κάτι τέτοιο συμ¬ 
βαίνει κι εδώ. Η λέξη “εκλείπο¬ 
ντα” θα μπορούσε να σημαίνει αυ¬ 
τόν που έχει πεθάνει μόνο αν ή¬ 
ταν σε αόριστο χρόνο, και μά¬ 
λιστα αόριστο β’, όπως γνωρίζουν 
οι επαΐοντες. Θα έπρεπε δηλαδή 
να είναι “εκλιπόντα” και όχι “ε¬ 
κλείποντα”. Θα έχετε ακούσει, 
αγαπητοί αναγνώστες, τα δελτία 


ειδήσεων να λένε σε περιπτώσεις 
θανάτων δημόσιων προσώπων ό¬ 
τι “προς τιμή του εκλιπόντος 
κατέθεσε στεφάνι ο τάδε” ή “τον 
επικήδειο λόγο για τον εκλιπό¬ 
ντα εκφώνησε ο τάδε” ή “ο ε- 
κλιπών ήταν βουλευτής του νο¬ 
μού τάδε” κτλ. Πουθενά δε θ’ α¬ 
κούσετε να κάνουν λόγο για “ε¬ 
κλείποντα”. 

Άλλωστε, ότι έτσι είναι η σω¬ 
στή ερμηνεία το δείχνει και η αρ¬ 
χή της παραγράφου 2 του άρθρου 
34: « Παρατεινομένης της αδυνα¬ 
μίας του Προέδρου της Δημοκρα¬ 
τίας προς άσκησιν των καθηκό¬ 
ντων του πέραν των τριάκοντα 
ημερών...». Θα ήταν δυνατόν να 
έχει πεθάνει ο πρόεδρος της δη¬ 
μοκρατίας και να μιλάει για “πα¬ 
ράταση της αδυναμίας του προέ¬ 
δρου”; 

Το τελευταίο “επιχείρημα” των 
πραξικοπηματιών είναι ότι η με¬ 
ταγλώττιση του κειμένου στη δη¬ 
μοτική (του άρθρου 34 παρ. 1) κά¬ 
νει λόγο για θάνατο, οπότε, λένε, 
η λέξη “εκλείψει” σημαίνει “πε- 
θάνει”: «Τον Πρόεδρο της Δημο¬ 
κρατίας, όταν απουσιάζει στο ε¬ 
ξωτερικό περισσότερο από δέκα 
ημέρες, αν πεθάνει, παραιτηθεί, 
κηρυχθεί έκπτωτος ή αν κωλύε¬ 
ται για οποιοδήποτε λόγο να α¬ 
σκήσει τα καθήκοντά του...» 

Εδώ δύο πράγματα έχουμε να 
απαντήσουμε. Πρώτα-πρώτα, 
σύμφωνα με το Β’ Ψήφισμα της 
ΣΤ' Αναθεωρητικής Βουλής (6 
του Μάρτη 1986) για τη “Μετα¬ 
φορά του κειμένου του Συντάγ¬ 
ματος στη δημοτική γλώσσα”, σε 
περίπτωση διαφοράς μεταξύ του 
αρχικού κειμένου του Συντάγμα¬ 
τος και του κειμένου στη δημο¬ 
τική επικρατεί το αρχικό κείμε¬ 
νο. Δεύτερο, και ίσως και κυριό- 
τερο, αν η λέξη “εκλείψει” δε¬ 
χθούμε ότι σημαίνει “πεθάνει” 
(αυτό λέγανε οι του Εκτεστικού), 
το ίδιο θα σημαίνει παντού και 
όχι μόνο στο 34. Λεν μπορεί άλ¬ 
λα να σημαίνει στο 34 και άλ¬ 
λα στο 38. Να όμως που αυτοί 
που έκαναν τη μεταγλώττιση αλ¬ 
λιώς μετέφρασαν τη λέξη στο 34 
και αλλιώς στο 38 ή, μάλλον στο 
38 την άφησαν αμετάφραστη, α¬ 
κριβώς για να καλύψει όλες τις 
άλλες περιπτώσεις πλην της πα¬ 
ραίτησης και αφού ήδη είχε προ- 
ηγηθεί το 34! Αν κάποιος δια- 
πράττει εδώ λαθροχειρία, τότε εί¬ 
ναι σίγουρα ή αυτοί που έκαναν 
τη μεταγλώττιση ή αυτοί (και ε¬ 
δώ εμείς επιμένουμε) που 
ερμηνεύουν τα γραπτά κατά το 
δοκούν (δηλαδή όπως 
γουστάρουν κι όπως τους 
βολεύει). 

Ας είναι όμως σίγουροι οι πρα¬ 
ξικοπηματίες του Εκτελεστικού 
ότι δεν απευθύνονται πια σε α¬ 
μόρφωτους. Ο λαός έχει και πο¬ 
λιτικό κριτήριο και γνώση. Και η 
γνώση, όπως διδάσκει ο μαρξι¬ 
σμός και η επιστήμη, είναι δύνα¬ 
μη· μια δύναμη που θα τους συ- 
ντρίψει. 


ΣΗΜΕΙΩΜΑ ΤΗΣ 
ΣΥΝΤΑΞΗΣ 


Αυτό το φύλλο της Ν. Α¬ 
νατολής, όπως και το προη¬ 
γούμενο, δε βγήκαν στην ώ¬ 
ρα τους, δηλαδή ημέρα Σάβ¬ 
βατο. Το προηγούμενο καθυ¬ 
στέρησε γιατί εκείνο το Σάβ¬ 
βατο ήταν η αργία των Φώ¬ 


των, ενώ αυτό το φύλλο το 
καθυστερήσαμε έως ότου έ¬ 
χουμε τη σύνθεση της νέας 
κυβέρνησης προκειμένου να 
κάνουμε ένα πρώτο σχόλιο 
για τη φύση της. 








Σελίδα 8 ΝΕΑ ΑΝΑΤΟΛΗ ΚΥΡΙΑΚΗ 21 ΓΕΝΑΡΗ 1996 


Η ΤΣΕΤΣΕΝΙΑ ΚΑΙ ΟΙ ΟΜΗΡΟΙ 


Η ΡΩΣΙΑ 
ΕΞΟΠΛΙΖΕΤΑΙ 
ΤΑΧΥΤΑΤΑ 


Στις 9 Γενάρη μια ομάδα Τσε- 
τσένων με το όνομα “Μοναχικοί 
Λύκοι” και επικεφαλής το Σαλ- 
μάν Ραντούγεφ (γαμπρό του Τσε- 
τσένου προέδρου Ντουντάγεφ) ε- 
πέδραμαν στην πόλη Κιζλιάρ. Αυ¬ 
τή βρίσκεται στη Δημοκρατία του 
Νταγκεστάν, που είναι τμήμα της 
ρωσικής ομοσπονδίας. Σύμφωνα 
με το Ραντούγεφ, στόχος της επί¬ 
θεσης ήταν η καταστροφή τριών 
αεροδρομίων στην περιοχή με αί¬ 
τημα την αποχώρηση των Ρώσων 
από την Τσετσενία. Όταν το σχέ¬ 
διο απέτυχε, πήραν δύο χιλιάδες 
ομήρους και οχυρώθηκαν στο μι¬ 
κρό νοσοκομείο της πόλης. 

Την επόμενη μέρα τους επιτρά- 
πηκε να φύγουν με έντεκα λεω¬ 
φορεία. Όμως ο ρώσικος στρατός 
που έφτασε στην περιοχή, 4.000 
άντρες, ανατίναξαν τη μόνη γέφυ¬ 
ρα που υπήρχε γύρω και διασχί¬ 
ζει τον ποταμό Τέρικ συνδέοντας 
το Νταγκεστάν με την Τσετσενΐ- 
α. Έτσι, αποκόπηκε κάθε δρόμος 
διαφυγής για τους Τσετσένους. Ο¬ 
χυρώθηκαν στο χωριό Περβομά- 
σκαγιε με 106 ομήρους και άρχι¬ 
σαν συνομιλίες με τις αρχές του 
Νταγκεστάν για την ασφαλή δια¬ 
φυγή στη χώρα τους. 

Όμως οι Ρώσοι είχαν πάρει ή¬ 
δη την απόφασή τους να μην επι¬ 
τρέψουν το φιάσκο ενός δεύτερου 
Μπούντιονοφσκ και την ταπείνω¬ 
ση, και ταυτόχρονα να κλείσουν 
το δρόμο που θα οδηγούσε σε πα¬ 
ρόμοιες ενέργειες στο μέλλον. Η 
αρκούδα πρέπει να τσακίσει την 
ενοχλητική μύγα. 

Στις 15 του Γενάρη οι Ρώσοι ξε¬ 
κινάνε μια μεγάλη επίθεση ενά¬ 
ντια στους Τσετσένους με ελικό¬ 
πτερα, τανκς και πυροβολικό, ε¬ 
νώ παίρνουν μέρος και οι ειδικές 
ρώσικες δυνάμεις “Άλφα”, που 
χρησιμοποιούν όπλα με λέιζερ. 
Την επιχείρηση διευθύνει ο Μ. 
Μπαρζούκοφ, αρχηγός της ομο¬ 
σπονδιακής υπηρεσίας Ασφάλειας 
(Ρ8Κ), διαδόχου της παλιάς ΚΟΒ. 
Οι Τσετσένοι αναχαιτίζουν την ε¬ 
πίθεση και συνεχίζουν τη σκληρή 
αντίσταση έχοντας το πλεονέκτη¬ 
μα να είναι βαριά οπλισμένοι κι 
αυτοί. Σχεδόν όλα τα σπίτια του 
χωριού των επτακοσίων κατοίκων 
τυλίγονται στις φλόγες. Οι Ρώ¬ 
σοι χτυπούν αδιάκριτα και τους 
ομήρους και τους Τσετσένους. Το 
αίτημα των Τσετσένων να μετα¬ 
φερθούν σε οποιοδήποτε έδαφος 
της πατρίδας τους δε γίνεται δε¬ 
κτό από τους Ρώσους. Ο Γέλτσιν 


Στις 19 Δεκέμβρη ο Ξαβιέ Σο- 
λάνα ανέλαβε γραμματέας του 
ΝΑΤΟ και δήλωσε ότι είναι υπέρ 
μας «νέας αρχιτεκτονικής στον 
τομέα της ασφάλειας » στην Ευ¬ 
ρώπη «μαζί και όχι εναντίον της 
Ρωσίας» (Ελευθεροτυπία , 20 Δε¬ 
κέμβρη ’95). Η δήλωση αυτή ήρθε 
ενώ ήδη στη Ρωσία οι σοσιαλφα- 
σίστες του Ζιουγκάνοφ είχαν α¬ 
νακηρυχτεί πρώτο κόμμα στη ρώ- 
σικη Βουλή. 

Ο Ισπανός Σολάνα, φανατικός 
πολέμιος του ΝΑΤΟ στο παρελ¬ 
θόν μαζί με τους Ισπανούς κνΐτες 
στα πεζοδρόμια της χώρας του, ε- 


δηλώνει: «Θέλουμε αυτοί οι τρο¬ 
μοκράτες να τιμωρηθούν και να 
ξεριζωθούν εντελώς από το τσε- 
τσένικο έδαφος, και θα το επιτύ¬ 
χουμε » (ΗβηιΙίΙ Τήόιιηβ, 16/1). 

Παράλληλα, μια άλλη ομάδα 
Τσετσένων καταλαμβάνουν ένα 
τούρκικο πλοίο στο Βόσπορο και 
απαιτούν να σταματήσει η επίθε¬ 
ση των Ρώσων στους συντρόφους 
τους, αλλιώς θα εκτελέσουν τους 
ομήρους που κρατούν. 

Το ότι η απελευθέρωση των ο¬ 
μήρων ήταν το μόνο πράγμα για 
το οποίο δεν ενδιαφέρονταν οι 
ρώσοι σοσιαλφασίστες το αποδει- 
κνύει μια εμπεριστατωμένη επι¬ 
τόπια ανταπόκριση της εφημερί¬ 
δας Ισβέστια. Ο ανταποκριτής της 
Βαλερί Γιάκοφ γράφει συγκεκρι¬ 
μένα (από την Ελευθεροτυπία, 19/ 
1/95): «Το να αποκαλείς αυτό ε¬ 
πιχείρηση διάσωσης ομήρων είναι 
τουλάχιστον κυνικό. Αυτοί που 
παραμένουν ζωντανοί δεν μπορεί 
να θεωρηθεί ότι σώθηκαν. Απλώς 
φάνηκαν αρκετά τυχεροί». Όσο 
για την “πληροφορία” (πρόσχημα 
της φονικής επίθεσης των Ρώσων) 
ότι η επίθεση άρχισε γιατί οι Τσε- 
τσένοι είχαν αρχίσει να εκτελούν 
ομήρους, ο δημοσιογράφος γράφει: 
«Τίποτα τέτοιο δε συνέβη στο 
Περβομάισκαγια. Όλα τα πυρά 
των ομοσπονδιακών δυνάμεων έ¬ 
πεφταν όχι τόσο γύρω από τους 
αντάρτες, όσο γύρω από τους ομή¬ 
ρους (...) Η επίσημη εκδοχή των 
ειδικών υπηρεσιών ακουγόταν ω¬ 
ραία και δραματική, αλλά δεν εί¬ 
χε πολλή σχέση με την πραγμα¬ 
τικότητα», λέει απορρίπτοντας έ¬ 
τσι τα περί χειρουργικών επιδρο¬ 
μών ακρίβειας. « Αυτό που συνέ¬ 
βη στην πραγματικότητα δεν έ¬ 
μοιαζε ούτε στο ελάχιστο με α¬ 
πελευθέρωση ομήρων. Ήταν μια 
πραγματική στρατιωτική επιχεί¬ 
ρηση κατάληψης εξ εφόδου ενός 
εχθρικού χωριού με χρήση όλων 
των δυνάμεων και όλων των πό¬ 
ρων». 

Πέρα όμως απ’ αυτά, αυτό που 
έχουμε εμείς να πούμε είναι ότι η 
μέθοδος της ομηρίας που χρησι¬ 
μοποιούν οι Τσετσένοι είναι πια 
φανερό ότι αποτελεί γραμμή της 
ηγεσίας τους και του προέδρου 
Ντουντάγεφ. Είναι ένα αντιδρα¬ 
στικό μέσο πάλης που ποτέ δη¬ 
μοκρατικά και επαναστατικά κι¬ 
νήματα δεν πρέπει να χρησιμο¬ 
ποιούν. Η γραμμή της ομηρίας εί¬ 
ναι δείγμα της ταξικής φύσης της 
εθνικής αστικής τάξης που ηγεί- 


πιβλήθηκε με την επέμβαση του 
επιστήθιου φίλου της Ρωσίας Κλΐ- 
ντον. Αυτό έγινε στη βάση της α¬ 
μερικάνικης κυριαρχίας μέσα στο 
ΝΑΤΟ απέναντι στην Ευρώπη. Έ¬ 
τσι, οι ΗΠΑ παραμέρισαν τους 
προτεινόμενους απ' την Ευρώπη 
υποψηφίους Γένσεν (εδώ εκμε- 
ταλλεύθηκαν την αντίθεση της 
Γαλλίας, που δεν τον ήθελε γιατί 
είχε αποδοκιμάσει τις πυρηνικές 
της δοκιμές) και Λούμπερς. Ο Σο¬ 
λάνα πήρε τη θέση μετά την ανα¬ 
γκαστική παραίτηση του πρώην 
γραμματέα του ΝΑΤΟ Βίλι Κλά- 
ες στις 20 Οκτώβρη λόγω του σά- 


ται της τσετσένικης αντίστασης. 
Είναι ο κρυμμένος εθνικισμός που 
βγαίνει στο φως κάτω από την ό- 
ξυνση του απελευθερωτικού αγώ¬ 
να ενάντια στη Ρωσία. Η ομηρία 
διασπάει την ενότητα του αγώνα 
των λαών του Καυκάσου ενάντια 
στο σοσιαλιμπεριαλισμό και προ¬ 
βοκάρει τη συμπαράσταση που έ¬ 
χουν δείξει στον ένα χρόνο της 
ρώσικης εισβολής όλοι οι λαοί 
του κόσμου. 

Ας πάρουμε για παράδειγμα τη 
Δημοκρατία του Νταγκεστάν, που 
στάθηκε ολόπλευρα στην Τσετσε- 
νΐα. Στο έδαφος της ζουν και δου¬ 
λεύουν πενήντα χιλιάδες Τσετσέ- 
νοι πρόσφυγες, παρά την οικονο¬ 
μική κρίση που υπάρχει στην πε¬ 
ριοχή. Ο λαός του Νταγκεστάν, 
που αγκάλιασε τους πρόσφυγες, 
εξοργίστηκε και, κάτω από την 
παρότρυνση της φιλορώσικης η¬ 
γεσίας του Νταγκεστάν, βγήκε 
στους δρόμους διαμαρτυρόμενος 
για την ενέργεια των Τσετσένων 
και ενάντια στη μεταφορά στρα¬ 
τού από τους Ρώσους. Είναι ένας 
λαός που μέχρι στιγμής δεν είχε 
εμπλακεΐ σε πολεμικές συγκρού¬ 
σεις, γι’ αυτό και θύμωσε πάρα πο¬ 
λύ. Ήθελε μάλιστα να πάρει τα 
όπλα και να λύσει μόνος του την 
κατάσταση. Οι αρχές του Νταγκε¬ 
στάν προσπάθησαν να πείσουν τα 
πλήθη ότι αυτό δεν είναι σωστό, 
αλλά οι απαντήσεις απ' το πλή¬ 
θος ήταν “λάθος και ντροπή”. 

Τελικά και οι αρχές και ο λαός 
της μικρής Δημοκρατίας συγκέ¬ 
ντρωσαν τα πυρά τους στη βαρ¬ 
βαρότητα της ρώσικης επίθεσης. 
Όμως το τραύμα στις σχέσεις του 
Νταγκεστάν με την Τσετσενία 
παραμένει, κι αυτό είναι το χει¬ 
ρότερο. Γιατί μόνο η ενότητα και 
ο σεβασμός της θέλησης των 
γειτονικών λαών μπορεί να δώ¬ 
σει τη νίκη στην τσετσένικη α¬ 
ντίσταση. Ασφαλώς το στρατόπε¬ 
δο του φασισμού, που έχει διαπρά- 
ξει μεγαλύτερες βαρβαρότητες α¬ 
πό το χιτλερισμό, είναι η Ρωσία, 
που πριν ένα μήνα ισοπέδωσε το 
ένα τρίτο της δεύτερης πόλης της 
Τσετσενίας, το Γκουντέρμες, και 
τα πτώματα κεΐτονταν στους δρό¬ 
μους. Αλλά δεν μπορούμε να μην 
εντοπίσουμε τη λανθασμένη πλευ¬ 
ρά των Τσετσένων, που πρέπει να 
τη χτυπήσουν για να κερδίσουν 
την ανεξαρτησία και την ελευθε¬ 
ρία από τη Ρωσία. 


λου που είχε ξεσπάσει απ’ το λε¬ 
γόμενο σκάνδαλο της πώλησης ε¬ 
λικοπτέρων Αγκούστα, στο οποί¬ 
ο φερόταν αναμεμιγμένος. Αν κρί¬ 
νουμε από το αποτέλεσμα που λέ¬ 
γεται Σολάνα, μπορούμε να πού¬ 
με ότι ήταν ένα πολύ ύποπτο 
σκάνδαλο σε μια εξαιρετικά κρί¬ 
σιμη περίοδο για την Ευρώπη και 
το ΝΑΤΟ, που κρίνονταν ζητή¬ 
ματα όπως η Βοσνία και η επέ¬ 
κταση του ΝΑΤΟ στην Ανατολή 
και που η Ρωσία είναι κάθετα α¬ 
ντίθετη. Αντικειμενικά, ο σοσια- 
λιμπεριαλισμός βγήκε κερδισμέ¬ 
νος απ’ την παραπάνω εξέλιξη. 


Απ’ τη στιγμή που ο σοσιαλιμπε- 
ριαλισμός πέρασε στην τακτική 
του ψόφιου κοριού και της διαλυ¬ 
μένης υπερδύναμης, τα φερέφωνά 
του στην Ελλάδα και παγκόσμια 
φωνάζουν δραστήρια ότι η σατα¬ 
νική Δύση θέλει να καταστρέψει 
την ψυχή της Ρωσίας και να τη με¬ 
τατρέψει σε αποικία της. 

Με τη λέξη “ψυχή” εννούν τη 
διάλυση του «τιμημένου Κόκκινου 
στρατού», το οπλοστάσιό του και 
την πολεμική βιομηχανία. 

Ο σκοταδισμός των ψεύτικων 
κομμουνιστών, όμως, αποκαλύπτε¬ 
ται όταν βρίσκεται σε αντίθεση με 
την πραγματικότητα και την αλή¬ 
θεια: Ο σοσιαλιμπεριαλισμός όχι 
μόνο δεν έχασε την ψυχή του, αλ¬ 
λά αναπτύσσει ποιοτικά και ποσο¬ 
τικά το οπλοστάσιό του. 

Σύμφωνα με άρθρο της εφημερί¬ 
δας Επενδυτής, 13-14 Γενάρη, και 
μετά από δημόσιες καταγγελίες 
του αρχηγού του Ρώσικου Γενικού 
Επιτελείου για «μαχητική ανεπάρ¬ 
κεια » του άρματος Τ-80, που χρη¬ 
σιμοποιήθηκε στην εισβολή των 
Ρώσων στην Τσετσενία, η πολεμι¬ 
κή βιομηχανία της Ρωσίας προ¬ 
χώρησε στην παραγωγή εκσυγχρο¬ 
νισμένων τανκς, που είναι η απά¬ 
ντηση της Μόσχας στα αμερικάνι¬ 
κα άρματα μάχης. 

«Συγκεκριμένα ξεκίνησε η παρα¬ 
γωγή του άρματος μάχης Τ-90, ε¬ 
νώ ξεκίνησε και η κατασκευή του 
Τ-95, το οποίο λέγεται ότι θα απο¬ 
τελεί ένα εντελώς νέο στη σχεδί¬ 
αση άρμα. Το Τ-90 κατασκευάζε¬ 
ται στο εργοστάσιο ΝίζΗί ΤιιμίΙ, στο 
οποίο κατασκευάζονται και τα Τ- 
72. Βασίζεται στο βελτιωμένο Τ- 
72ΒΤ και χρησιμοποιεί πολλά από 
τα υποσυστήματα του Τ-80. Αηλα- 
δή ένα αυτόματο πυροβόλο των 120 
χλστ., με αυτόματο τροφοδότη, που 
του επιτρέπει να μειώνει κατά ένα 
τον αριθμό του πληρώματος (τρι¬ 
μελές). Τα βλήματα μπορούν να 
καθοδηγηθούν με ακτίνες 
λέιζερ. Στη θωράκιση χρησιμο¬ 
ποιεί την ενεργό θωράκιση του Τ- 
80 και το ενεργό αντιπυραυλικό 
σύστημα Κεήυΐ-7 ΞΗοίτα-1. Πρό¬ 
κειται για το πρώτο ενεργό α¬ 
ντιπυραυλικό σύστημα που το¬ 
ποθετείται σε άρμα μάχης πα¬ 
ραγωγής (σ.σ. υπογράμμιση δική 
μας). Επίσης περιλαμβάνει περι¬ 
σκόπιο θερμικής απεικόνισης για 
το διοικητή, σταθεροποιημένα ο¬ 
πτικά σκόπευσης, δυνατότητα βο¬ 
λής εν κινήσει κ.λπ. Το επόμενο 
άρμα μάχης, το Τ-95, θα έχει ένα 
ακόμα ισχυρότερο πυροβόλο, των 
135 ή 140 χλστ. Πρόκειται να απο- 
τελέσει την απάντηση των Ρώσων 
στο θώρακα του Μ1Α2 (αμερικά¬ 
νικο άρμα Άμπραμς -σημείωση δι¬ 
κή μας). Θα χρησιμοποιεί ειδικά 
πυρομαχικά και στόχος είναι να 
καταστεί δυνατή η διάτρηση 
του εμπρόσθιου θώρακα του Ά¬ 
μπραμς με μια βολή (υπογράμμι¬ 
ση δική μας). Η σχεδίαση του άρ¬ 
ματος (σφηνοειδές σχήμα πήγμα¬ 
τος) και του πύργου θα είναι τέ¬ 
τοια που θα δυσκολεύει ιδιαίτερα 
τις βολές εναντίον του από αντί¬ 
παλα άρματα μάχης. Ο πύργος θα 
είναι επανδρωμένος και το πυρο¬ 
βόλο θα τροφοδοτείται αυτόματα 


από την αποθήκη των πυρομαχι- 
κών της αποθήκης. Το άρμα θα κι¬ 
νείται από ντιζελοκινητήρα ο ο¬ 
ποίος θα βρίσκεται στο πίσω μέ¬ 
ρος του άρματος. Η επιλογή του 
ντιζελοκινητήρα δείχνει ότι οι Ρώ¬ 
σοι δεν είναι ικανοποιημένοι από 
τις επιδόσεις του στροβιλοκινητή¬ 
ρα ή ότι δεν μπόρεσαν να αναπτύ¬ 
ξουν ένα στροβιλοκινητήρα με ι¬ 
κανοποιητικές επιδόσεις». 

Αν παραθέσαμε όλα αυτά τα τε¬ 
χνικά στοιχεία, το κάναμε για ένα 
λόγο: Για να καταλάβουμε ότι πί¬ 
σω από τα επιτεύγματα στην ανά¬ 
πτυξη σύγχρονων όπλων όπως το 
τανκ βρίσκεται μια τεράστια υπο¬ 
δομή. 

Δηλ. μια ολόκληρη στρατιά ρώ- 
σων ειδικών επιστημόνων δουλεύ¬ 
ουν και σχεδιάζουν σε μεγάλα και 
μοντέρνα εξοπλισμένα ερευνητικά 
κέντρα. Μια τεράστια πολεμική 
βιομηχανία η οποία κατασκευάζει 
και παράγει συνεχώς όπλα και μά¬ 
λιστα ισχυρά. Τα τανκς και το βα¬ 
ρύ πυροβολικό είναι τα πιο δυνα¬ 
τά όπλα στον πόλεμο που διεξά¬ 
γεται σε έδαφος, στην ξηρά. Ακό¬ 
μα μια ολόκληρη στρατιά ειδικευ¬ 
μένων και ανειδίκευτων εργατών 
η οποία εξαρτά τη ζωή της, το ψω¬ 
μί, από την παραγωγή οπλισμού 
και την ιδεολογία που διαμορ¬ 
φώνουν αυτοί οι εργάτες σα συνέ¬ 
πεια της κυρίαρχης ιδεολογίας που 
επικρατεί στη ρώσικη κοινωνία 
και είναι αντιευρωπαϊκή, αντιδυ- 
τική και “ορθόδοξη”. 

Πίσω απ’ όλ’ αυτά μια ρώσικη 
αστική τάξη νέου τύπου, που είναι 
ο ιδιοκτήτης των μέσων παραγω¬ 
γής όπλων και επιδιώκει την πα¬ 
γκόσμια ηγεμονία μέσα από τον 
πόλεμο. Εκείνο που μένει μέσα στη 
ρώσικη πολιτική αρένα του τρό¬ 
μου είναι το πολιτικό ρεύμα που 
θα κυριαρχήσει και θ’ αναδείξει το 
νέο ρώσο Χίτλερ που θα δώσει το 
πολεμικό σύνθημα « Εμπρός για τη 
Ρωσία, για την προστασία της πα¬ 
τρίδας μας». Θα ενοποιήσει και θα 
συσπειρώσει το ρώσικο λαό κάτω 
από την ιδεολογία του πολέμου. 

Η υλική βάση ήδη υπάρχει: Η πο¬ 
λεμική βιομηχανία, “το μπουμπού¬ 
κι” του ρώσικου έθνους, δεν έχει 
πάψει ούτε στιγμή να λειτουργεί, 
να παράγει και να εκσυγχρονίζε¬ 
ται. Περιμένει, απλά, τον πατριώ¬ 
τη ηγέτη των τριών σημαιών (της 
κόκκινης, του τσαρισμού και της 
“ορθόδοξης”), που θα της δώσει την 
εντολή της πιο ξέφρενης και πα¬ 
θιασμένης παραγωγής κάθε είδους 
όπλων που έχει δει ποτέ ο κόσμος. 

Στο μεταξύ η Δύση δίνει αστα¬ 
μάτητα χρήματα στη Ρωσία, δια¬ 
μελίζει τη Βοσνία, θεωρεί “εσωτε¬ 
ρικό ζήτημα” την εισβολή στην 
Τσετσενία, υποχωρεί συνεχώς στις 
απαιτήσεις του σοσιαλιμπεριαλι- 
σμού και αναζητά τη συνεργασία 
μαζί του. 

Μόνο η παγκόσμια εργατική τά¬ 
ξη και οι λαοί, μπορούν, τελικά, να 
δώσουν νικηφόρα τη μάχη ενάντια 
στο ρώσικο σοσιαλιμπεριαλισμό, 
την πιο προωθημένη μορφή του κα¬ 
πιταλισμού, για να γκρεμίσουν πα¬ 
ντοτινά μαζί μ’ αυτόν όλους τους 
αστούς, τους ιμπεριαλιστές, τους 
παπάδες και τις αγιαστούρες τους. 


Σολάνα 

Γραμματέας του ΝΑΤΟ ένας φιλορώσος 







